text:
Effie Campbell hevur umsett.
Helge Skaaheim frá Jesus Nett hevur eina sending á Visjon Norge, sum eitur “Trygg tro”. Ein dagin var Hans Johan Sagrusten, teologur, prestur og skald, og sum eisini er tað, norðmenn nevna “bibelbrukskonsulent i Det Norske Bibelselskap”, gestur hansara. Sagrusten greiddi frá ymsum, sum hann hevði upplivað, tá ið hann í bíbliuørindum ferðaðist kring um í heiminum:
Tá ið eg ferðaðist um í Kina, upplivdi eg eitt, sum segði mær, hvussu máttmikið Guds orð er, tað er sterkari, enn tú og eg geva okkum far um í dagliga lívinum. Ein kona var ógvuliga sjúk. Tað var onkur blóðsjúka, henni feilti; men eg fekk ikki fatur á akkurát, hvør blóðsjúka tað var. Hon hevði frætt, at longur uppi í dalinum vóru eini kristin hjún, sum bóðu fyri sjúkum. Hóast hon var veik, fór hon til gongu hagar. Hjúnini bóðu fyri henni, og hon varð so líðandi grødd.
Henda konan fór nú saman við manni sínum at lesa hvønn dag í Bíbliuni einar tveir kapitlar. Tey lósu hart og tosaðu um tað, tey høvdu lisið. So vildu grannarnir eisini sleppa upp í bíbliubólkin, og vinfólk og familja løgdust eisini afturat, og skjótt gjørdust tey so nógv, at tey máttu byggja eina kirkju, tí tey rúmaðust ikki í einum privatum heimi. Nú eru 1000 fólk í hesum kirkjuliði. Hetta var eingin prestur ella trúboðari, men eini vanlig hjún, sum vóru upphav til hesa bíbliuvekingina.
Um tú vilt gera bíbliulesturin til okkurt, tú rættiliga fært gagn úr, so skal tú lesa soleiðis: 1) Hvønn dag 2) Tú skalt halda á við lestrinum, har tú slepti í gjár, altso tú skalt lesa samanhangandi 3) Tú skalt lesa hart saman við onkrum. Hetta hjálpir tær at halda teg vakna. Sløkk fartelduna og fartelefonina. Bíbliulesturin hevur størri týdning, hann gevur tær saft og kraft at ganga á Himmalvegnum, og nú nærkast tíðin, tá ið Jesus kemur eftir teimum trúgvandi.
Eg var og ferðaðist á Kuba. Har hava teir sett ein bisp, sum burturav skal taka sær av bíbliulestri. Bispurin kom við hesum ráðum: Tá ið tú ert liðugur at lesa í dag, skalt tú ikki lata Bíbliuna aftur, nei, hon skal liggja opin á stovuborðinum. So kanst tú í morgin halda áfram við lestrinum, har tú slepti. Tá ið tú kemur fram við hesi opnu Bíbliu gjøgnum dagin, fært tú kanska hug at lesa nøkur vers. Tú vitnar eisini fyri teimum, sum støkka inn á gólvið hjá tær, tí tey síggja, at hetta er eitt heim, har Bíblian er ein opin bók, og hetta húskið hevur Jesus í miðdeplinum.
Hvar skal ein so byrja bíbliulesturin, á síðu eitt sum í øðrum bókum? Nei, byrja við Markusar Evangeliið, tað er tað stytsta, og har fært tú eina klárliga mynd av Jesusi. So kanst tú halda á við Jóhannes, Lukas, Ápostlasøguni, Efesarabrævið, og inn ímillum kanst tú lesa úr Sálmunum, endaði Hans Johan Sagrusten samrøðuna.
Effie Campbell.


c: text/html

text:
At gloyma seg sjálvan
Tað er stuttligt at íðka ítrótt, bæði í spæli og til kappingar.Flest øll hava roynt hetta í stytri ella longri tíðarskeiðum. Tað eru serliga børn og ung, ið luttaka í ítrótti og kappingum, men tó so, alsamt fleiri eru aktiv inn ítrótt og rørslu alt lívið.
Hjá teimum, ið bera brek, er hetta ikki ein sjálvfylgja! Tey møta fleiri avbjóðingum í hvønndegnum. Tað veri seg í barnagarði, skúla, arbeiði, frítíðarvirksemi, ferðsluni o.s.v. Og tað kann vera torført at síggja møguleikar har fleiri avmarkingar eru.
Men ítrótturin kann fáa okkum at gloyma okkum sjálvi! Í ítrótti og spæli, sum er tillagað, gloyma vit okkara tarn, og konsentrera okkum í staðin um teir møguleikar vit hava. Á henda hátt kann ítróttur vera við til at styrkja bæði kropp og sjálvsálit.
Í Føroyum eru fleiri ítrótta- og venjingartilboð til fólk við breki. Feløgini Svanur og Smæran, sum búleikast í ávikavist á Skálafjørðinum og í Havn, skipa fyri kappingum og tiltøkum. Harafturat bjóða kvøldskúlar kring landið venjingartilboð til fólk við tarni.
Fólk við áhuga, kunnu seta seg í samband við ÍSB til 31 75 79. Eisini ber til at vitja heimasíðurnar hjá feløgunum:
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond

robotstxt: allowed

filter: keep


text:
Nógvar sýningar á Dramaverkstaðnum
- Details
- Útgivið tann 03 Mai 2010
- Skriva hevur Hjørdis Verlandsdóttir Johansen
Nógvar sýningar á Dramaverkstaðnum
Vikuskiftið 1. og 2. mai 2010 vóru nógvar sýningar á Dramaverkstaðnum . Børnini í barnabólkunum og ungdómsbólkarnir spældu sjónleik so tað stóð eftir .
Leikirnir vóru:
Fræið: "Fremmanda gentan" við teimum 9 og 10 ára gomlu. Fyri nógv fyrstu ferð á palli - sera flott klára!
Spírin: Tey 10 til 12 ára gomlu høvdu, saman við lærarum, improviserað ein leik úr "Lisa í leikalandi".
Aksið: Tey elstu av børnunum 11 til 13 ár, høvdu somuleiðis, saman við lærarum, improvisera og gjørt leikin "Gullringurin" úr fleiri føroyskum sagnum.
Ungdómsbólkurin spældi leikin "Hans og Greta" (arbeiðsheiti), sum tey saman við lærara hava improvisera og arbeitt við og gjørt til leik, fleiri ævintýr vóru sett saman.
So eru vit liðug við hetta undirvísingaraskeiðið, og vilja vit takka fyri eitt sera gott samstarv. Nú er so summarfrí. Vit vóna at hitta nógv fitt og dugnarlig børn aftur komandi heyst .
Tey sum vilja halda fram, skulu meldað til her á síðuni undir "Tilmelding". Undir "Kunning" eru upplýsingar um skeiðini og skúlan.
Heilsan Hjørdis Johansen, dramapædagogur og dagligur leiðari á Dramaverkstaðnum.
Gott nýttár
- Details
- Útgivið tann 05 Januar 2010
- Skriva hevur Hjørdis Verlandsdóttir Johansen
Gott nýttár til øll somul!
So skriva vit 2010 og Dramaverkstaðið fer inn í sítt 13'anda ár - spennandi! Frá januar til í summa, fara vit at arbeiða víðari í øllum bólkum, men tað verður ikki heilt eins fyri øll. summi hava gingið til drama í nógv ár, onnur eru byrjaði síðsta heyst, og so má tað sjálvandi verða munur á hvat næmingarnir klára. Tað verður tó áhugavert fyri hvønn bólk sær rokna vit við . Tey vaksnu fara at arbeiða víðari við Shakespear, so har er nokk at gera .
Tilrættisleggingin er ikki heilt liðug enn , men til viku 2 í nýggja árinum, tá allir bólkarnir byrja aftur, verður tað helst so, at okkurt er stungið út í kortið . Børnini fáa so at vita, hvat tey fara at miðja ímóti fram til summarfrítíðina. Vit miðja ímóti, at vit gevast í fyrru helvt av mai mánaða 2010.
Teir tríggir barnabólkarnir fara at sýna fram saman, hvat tey hvør sær hava arbeitt við, fyri familju og vinum. Hvat tey eldru fara at arbeiða við, er rættiliga nógv upp til hvat tey sjálvi hava hug til, so tað fara vit eisini at arbeiða við komandi tíð.
Summarfrítíð
- Details
- Útgivið tann 06 Juli 2009
- Skriva hevur Hjørdis Verlandsdóttir Johansen
Ein ordans túrur í KlaksvíkSo var Norðurlendska barnasjónleikarastevnan liðug. Tað var ein sera sera góð stevna, og øgiliga nógvur blíðskapur í Klaksvík, har vit høvdu tað ógvuliga gott.
Eftir eina viku við sjónleikaframførslum, workshops, útferðum og fundum, fóru vit í gjár (5. juli) heim við bussi. Vit eru øll glað fyri at vit sluppu við á hesa stevnu.
Dramaverkstaðið hevur nú summarfrí, vit byrja aftur sept ella okt 2009.
Vár arbeiði
- Details
- Útgivið tann 14 Januar 2009
- Skriva hevur Hjørdis Verlandsdóttir Johansen
Hey .
So fara vit at hugsa um leikir til í summar. Enn er onki avgjørt, men vit vóna at fara á Norðurlendska Barnasjónleikarstevnu í Klakksvík komandi summar frá 29. juni til 05. juli 2009.
Nordis Amatørteaterråd byrjaði Norðurlendsku Barnasjónleikarstevnurnar - Børn spæla fyri børnum - saman við Sveriges Amatørteaterråd í 2001 í Sødertælje og har luttóku vit á Dramaverkstaðnum við leikinum "Fremmanda gentan". Síðani tá hava vit verið á øllum stevnum uttan einari, í Finlandi 2003 í Kokkolla við leikinum "Ikki eitt orð um morð", í Svøríki 2007 í Vimmerby við "Menniskja og tey fornesku".
Í ár skal stevnan so vera í Føroyum fyri fyrstu ferð, og tað verður so sum luttakarir frá vertslandi Dramaverkstaðið luttekur....um vit fara altso.... og TAÐ hevði verðið sera spennandi .
Myndir frá Leikaløtuni 08
- Details
- Útgivið tann 04 Desember 2008
- Skriva hevur Hjørdis Verlandsdóttir Johansen


text:
Vilt tú vera við til at menna nýtsluna av rognkelsi í alibrúkum og tryggja eina burðardygga aling, har vit bæði taka atlit til fiskavælferð og til umhvørvi? Rognkelsi er ein reinsifiskur, sum verður nýttur í alibrúkum. Sum lívfrøðiligur samskipari hjá Bakkafrost fært tú eitt fjøllbroytt og avbjóðandi starv í eini fyritøku, ið raðfestir lívfrøðiliga trygd.
Arbeiðsøki
Tú verður partur av Góðskudeildini, ið arbeiðir við fiskavælferð, umhvørvi, matvørutrygd og matvørugóðsku. Arbeiðsuppgávurnar hjá tær fara fyrst og fremst at snúgva seg um at menna nýtsluna av rognkelsi í alibrúkum, og uppgávan er m.a. at
- veita ráðgeving, kunning og vegleiðing í samband við útsetan av rognkelsi
- arbeiða við sjúkufyribyrging
- gera kanningar á aliøkjum, sum hava rognkelsi
menna og íverkseta mannagongdir, sum tryggja fiskavælferð og
- burðardygt umhvørvi
- røkja aðrar uppgávur á økinum
Tín vangamynd
Tú ert útbúgvin djóralækni, fiskaheilsulívfrøðingur ella hevur líknandi lívfrøðiliga bakgrund. Tú hevur áhuga í at arbeiða við djórum, og tað er ein fyrimunur, um tú hevur royndir innan aling. Tú tosar og skrivar føroyskt, danskt og enskt. Somuleiðis hevur tú góðar KT-førleikar og koyrikort.
Eisini hevur tú ein jaligan hugburð til uppgávur og vilja til at samstarva breitt við ymiskar starvsbólkar í Bakkafrost samtakinum.
Tað er týdningarmikið, at tú kennir teg aftur í virðisgrundarlagnum hjá Bakkafrost, sum er at vera ábyrgdarfullur, vísa virðing og vera íðin, effektivur og framsøkin.
Vit bjóða
Starvið sum lívfrøðiligur samskipari á Góðskudeildini er eitt avbjóðandi og mennandi starv í einum dynamiskum umhvørvi við breiðum fakligum samstarvi á høgum støði. Vit leggja stóran dent á at hava eitt trygt og gott arbeiðsumhvørvi og bjóða tær góðar starvsfólkatryggingar.
Løn og setanarviðurskifti
Talan er um eitt fulltíðarstarv við arbeiðsstaði á høvuðsskrivstovuni á Glyvrum, men tú skalt vænta at vera úti á aliøkjunum ein stóran part av arbeiðstíðini.
Løn og setanartreytir eru sambært avtalu.
Meira at vita?
Vilt tú vita meira um starvið, ert tú vælkomin at seta teg í samband við Annu Johansen, tel. 23 50 20, t-post anjo@bakkafrost.com.
Umsókn
Umsókn við avriti av prógvi, CV og viðkomandi skjølum skal sendast við t-brævi til hr@bakkafrost.com.
Umsóknarfreistin er mánadagin 15. januar 2018, kl. 12:00. Starvið verður sett sum skjótast.
Allar umsóknir verða viðgjørdar í trúnaði.
Um Bakkafrost
Bakkafrost er størsta alifyritøka í Føroyum. Samtakið hevur fulla virðisketu frá fóðri, smolt- og laksaaling, kryvjing, liðugvøruframleiðslu til sølu. Framleiðslan av mjøli, lýsi og fóðri er á Havsbrún í Fuglafirði. Kryvjivirkini eru á Glyvrum og í Vági, meðan liðugvøruframleiðslan (VAP) er á Glyvrum. Alivirksemið hjá samtakinum er í Norðoyggjum, Eysturoy, Streymoy og Suðuroy. Høvuðsskrivstova felagsins er á Glyvrum. Samanlagt hevur samtakið 820 fulltíðar starvsfólk.
www.bakkafrost.com


text:
Bovlinghøllin í Leirvík vann ferðaseðilin
Í samband við Special Olympics World Games varð skipað fyri eini stuðulsrenning. Øll, ið stuðlaðu vóru við í dráttinum um ein ferðaseðil úr Føroyum til Keypmannahavnar frá Atlantic. Og tað var bovlinghøllin í Leirvík, ið vann ferðaseðilin. Vit ynskja teimum tillukku og takka øllum, ið hava stuðlað.
Fyritøkur, ið hava stuðlað:
Marine Harvest Faroes P/F, P/F Hvalnes P/F, Christian í Grótinum, Bakkafrost, Ananut Sp/f, Faroe Fish Market, SP/F Norðoya Litbúð, INN Klaksvík,SP/F KBI, SP/F Bovlinghøllin, Bank Nordik, , P/F Rit og Rák
Privatpersónar, ið hava stuðlað:
Niels Petur Jacobsen, Asbjørn Joensen, Ingibjørg Joensen, Mary-Jana á Reynatrøð, Oskar Joensen, Jens Olsen, Niclas Davidsen, Petra E. Petersen, Elenita og Johannes Hansen, Fríða Lómstein, Poulina Johannesen, Nanna Rosa Sleire, Niklas Johannesen, Hjørdis Johannesen, Súsanna Garðalíð, Amanda Garðalíð, Sóley Joensen, Louisa Joensen, Torfinn Joensen, Selma Johannesen, Birti Elsudóttir, Sofus og Anette Olsen, Jórun V. Jacobsen, Elsba Olsen, Maud Poulsen, Bodil Holm Jacobsen, Anja og Petur Clementsen, Annika Vágsheyg, Rúni Eliasen, Sunritð Mortensen, Jákup Mortensen, Jónfríð Venned, Súsanna í Soylu, Fróði Thomsen, Hildibjørt Slættalíð, Anna H. Muller, Anna E. Victorsdóttir, Oda Joensen, Lena Poulsen, Anna E. Krog, Helena Poulsen, Inga Hansen, Jensina av Húsabrúgv, Dánjal John Thomsen, Ragnar D. Frýdal, Unn Mortensen, Jastrid Andreasen, Tórur í Puntabyrgi, John Frandsen, Jóhanna Ljósheim, Jógvan Jensen, Elin í Haraldstovu, Catherine Jakobsen, Anne Birk, Katrina Poulsen, Susanne Eliasen, Edith Eliasen, Halldóra Krett, Dorthea Winter, Birgrð J. Klein, Bjarni Peterssen, Beinta Áargarð, Sonja Dávadóttir, Kristin Vørðhamar
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
FM í frælsum ítrótti
ÍSB fer at skipa fyri FM í frælsum ítrótti. Í ár verður kappingin yvir tveir dagar. Fyrra dagin, sum er týsdagin 29. mai verður kappast í 100- og 200 m renning og racerunning. Hósdagin 7. juni vera kappingar í kúlustoyti, longdarlopi og renning á 400 m teininum.
Báðar kappingarnar byrja kl 17.00 og vera á Tórsbreyt
Meira kunning um kappingina sæst HER
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Kiran Jóanesarson
06.07.2016 - 11:48
Grønlendsku feløgini, Royal Greenland og Polar Seafood, hava keypt hvør sítt frystilínuskip.
Talan er um skipini Carisma Viking og Bergholm úr Noreg, og skipini skulu nýtast í fiskiskap í Grønlandi.
Carisma Viking kallast nú Masilik, og enn hevur Bergholm ikki fingið nýtt navn.
Carisma Viking skal fiska tosk, longu, svartkalva, kalva og kongafisk í Eysturgrønlandi. Hvat skipini eru keypt fyri vita vit ikki.
Bergholm er fyrrverandi Stapin, ið hevði heimstað á Toftum.
Mynd: Bergholm er fyrrverandi Stapin, ið hevði heimstað á Toftum - shipspotting.com


text:
Sverri Egholm
07.01.2018 - 16:25
Týskvøldið verður konsert í Havnar kirkju. Tríggir ungir tónleikarar fara at framføra eina áhugaverda og fjølbroytta skrá við tónleiki fyri sopran, floytu og klaver.
Birita Adela Davidsen syngur sopran, Kamilla Ravnsfjall spælir floyta og Oluf Dam fer at spæla klaver.
Tey trý kennast frá tónleikaumhvørvinum í Føroyum.
Birita Adela Davidsen hevur drúgvar royndir á palli, bæði innan sjónleik og sang. Hon hevur havt stórar leiklutir í sangleikum, og hevur havt fleiri konsertframførslur, í Føroyum og uttanlands. Seinnu árini hevur hon verið í meistaralæru hjá Douglasi Yates á sangskúlanum Vocal Arts í Nürnberg. Birita Adela Davidsen er verkætlanarleiðari í Opera.fo.
Kamilla og Oluf hava bæði gingið á miðnám á Tórshavnar musikkskúla og síðan gingið á konservatoriinum í Glasgow. Aftan á loknan lesna eru tey bæði nú aftur í Føroyum og nýta teirra kunnleika til tónleikaframførslur í millum annað Havnar kirkju.
Á skránni er tónleikur av Ravel, Rachmaninov, Ibért, Andrew Lloyd Webber við fleiri.


text:
Skal doyvast at halda kjaft
Dan Klein --- 15.01.2018 - 07:05
Gamlar perlur: Páll Suni Joensen, úr Lopra: - Eg havi fingið at vita frá Karini Kjølbro, at eg skal mentalkannast, og ongan rætt hava til verja. Hon sigur, at eg skal dømast til tvangsmedisinering fyri at hava hótt ársins leiðara...
Hetta stóð at lesa í Oyggjatíðindum 5. februar 2010.
Síðani tá er Páll Suni Joensen, dømdur, men tað fara vit helst at hoyra meira um. Undan jólum hevði leiðarin á Kriminalforsorgini, Karin Kjølbro, boðað Páll Suna Joensen, úr Lopra frá, at hon skuldi hava eitt prát við hann triðja jóladag.
Orsøkina segði konan úr Havn vera, at Páll Suni var meldaður fyri at hava hótt ársins leiðara, og tað var hennara uppgáva, at fyrireika eina revsisak fyri fútan, sum skuldi førast í rættinum og endað við, at Páll Suni skuldi medisinerast at finna seg sjálvan aftur.
- Tú hevur fyrr verið so fittur og klárað teg so væl, segði Trullan so mammuliga við Páll Suna, sum bara mintist, at hann um ta tíðina, var so væl medisineraður, at hann dugdi hvørki at skriva ella at lesa. Tann førleikan hevði Páll fingið aftur við at avrúsa seg sjálvan, og tað gekk ikki.
Tá hann so haraftrat fór at spyrja eftir hvat var hent hesi árini, hann hevði verið so bedøvandi líkaglaður um alt, sum var fyrifarist rundanum hann, gekk ikki longur.
Thormóður Stórá, leiðandi yvirlækni á Psyk, fann seg ikki í at skula svara spurningum um tíðina, hann sjálvur hevði ábyrgdina fyri Pálli, og nú hann er blivin kendur og skuldi veljast til ársins leiðara ( í seinastu viku), gekk ikki at seta spurnartekin um nakað, sum helst.
Í staðin fyri sakliga at svara munnligum og skrivligum spurningum, hevur leiðandi yvirlæknin valt at taka rættin frá Páll Suna, at svara fyri sær. At hjálpa sær, brúkar hann fútan, sum letur ein sosialráðgeva gera sítt arbeiði, sum mest av øllum minnir um russiskar tilstandir, tá umráddi at passifisera politiskar andstøðingar.
Tað hevur nevniliga ikki gingið stillisliga fyri seg, at maðurin úr Lopra ikki hevur fingið svar. Hann hevur gingið í berum undirbuksum út á Akrar, at vitja landsstýrismannin, Jacob Vestergaard. Hann hevur eisini gingið túrin hálvnakin til Hergeir Nielsen, løgtingsformann, sum báðir høvdu djúpastu samkenslu við forfylgd manninum.
Í samband við straffisakina, er Páll Suni mentalkannaður eftir boðum frá fútanum. Og hann skal mentalkannast einaferð aftrat - uttan at ein dómari hevur verið inn yvir sakina. Karin Kjølbro hevur eisini noktað mær advokat-verju, sigur Páll Suni, sum kortini fer at leita sær løgfrøðisliga hjálp.
Men fyribils er avgjørt, at Páll Suni Joensen, skal doyvast at halda kjaft. hann skal mummifiserast livandi.
Síðani hesa grein er Páll Suni Joensen, dømdur til fimm ára medisinering. Hann skal sostatt læra, ikki at órógva yvirlæknan við spurningum sum, t.d.: - Hvat hendi tey árini, eg var doyvdur frá hesum heimi?!


text:
Hósdagurin á G!: Tann størsti nakrantíð
Mentan14-07-2017 - 23:42 - Jóanis Albert Nielsen
Fyriskiparirnar kunnu gleðiliga staðfesta, at hósdagurin var tann størsti nakrantíð
Dagarnar uppundir G! Festivalin hevur leiðslan, sum vant, hildið ondini. Men í morgun var tað sum um, andadrátturin var vorðin vanligur aftur.
Tí hóskvøldið var av sonnum væleydnað, siga fyriskiparirnir.
"Eg tori næstan at staðfesta, at hósdagurin var hin størsti í søguni hjá G!", sigur Sigvør Laksá, stjóri hjá G! Festival.
Fleiri túsund fólk í Gøtu
Longu hósdagin var sandurin í Syðrugøtu pakkaður, tá heimskenda danska poppstjørnan MØ framførdi.
5000 fólk hava leitað sær til Gøtu, og tað er methøgt tal av vitjandi fyri ein hósdag á G! Festival.
Fyrr í vikuni varð skráin umtalað sum "hin besta nakrantíð", tá Uni Leitisstein Hansen vitjaði í útvarpssendingini Summarmorgun hjá Kringvarpi Føroya. Og tað er júst har, vit finna orsøkina til, at festivarlurin er so væl vitjaður í gjár.
"Vit hava arbeitt upp á hesa skránna í 18 mánaðar nú, og tað hevur veruliga givið okkum eitt neyðugt rásarúm", sigur Fred Ruddick, sum er bókari hjá G! Festival.
Tjalding útselt
Enn er møguleiki fyri at keypa sær atgongumerki til G! Festival, men á tjaldingarøkinum er fult, og tí er sølan av atgongumerkjum steðgað.
Annars er boðað frá, at G! Festival hevur koyrt uttan forðingar.
"Vit hava ongar seinkingar havt, og trygdin hevur verið framúr", sigur ein nøgdur stjóri.


text:
Tað gekk ikki, so sum landsins myndugleikar høvdu ætlað, tá reiðaríið, sum eigur Enniberg, skuldi selja veiðuna úr Barentshavinum, ið varð keypt á uppboðssølu fyrr í ár. Norðlýsið skrivar, at einki boð kom upp á fiskin, tó at onkur lá framvið.
Sambært kunngerðini um uppboðssølu av kvotum, skal fiskurin úr Barentshavinum - tann parturin, sum er keyptur á uppboði - bjóðast út til føroyskar keyparar.
Nú eingin bjóðaði, sleppur reiðaríið tí sjálvt at virka ella selja fiskin. Sambært Kringvarpinum var talan um 125,5 tons av frystum flaki.


text:
Tíðindi/Greinar
1. november 2017
Vit eru í eini tíð, har endurskoðan er vorðið nýggja mótaorðið. Vit mugu endurskoða tøkniligu skúlaskipanina, landsroyndirnar, handaligu lærugreinarnar, skúlatímatalið í hádeildini, og soleiðis kunnu vit halda fram.
Skúlaskipanin skal helst eisini endurskoðast. Hetta ljóðar sum góð átøk, og sjálvandi er gott, at endurskoða tað, ið ikki er nøktandi. Tó loyvi eg mær at ivast í, um øll hendan endurskoðanin er annað, enn ein roynd at spara. Ein roynd at fáa meira fyri minni, ella, í besta føri, at fáa meiri fyri tað sama.
Tað kann sýnast, sum lítið og onki við okkara skúlaskipan er í lagi, tá ið tær handaligu og bókligu lærugreinarnar mugu endurskoðast. Tá humanistisku og nátturuvísindaligu lærugreinarnar verða bólkaðar sum bókligar lærugreinar, og myndlist, handarbeiði, smíð og heimkunnleiki eru handaligar lærugreinar, ja, so eru bara ítróttur og tónleikur eftir.
Er tað veruliga so, at tað bert eru ítróttur og tónleikur, ið eru nøktandi? Hesar lærugreinar, sum á onkran hátt fylla so lítið á tímatalvuni?
Onkursvegna er tað blivið soleiðis, at tá vit meta, at næmingarnir ikki eru nóg væl fyri á onkrum økjum, so taka vit eina nýggja lærugrein inn í skúlan. Eftir fyrstu PISA-roynd vóru næmingarnir ikki nóg væl fyri í nátttúrulærugreinunum, so vit geva teimum náttúru og tøkni í 4. til 6. flokki. Í ár er tað so samfelagsviðurskifti, ið ikki er nóg væl umboðað í skúlanum, so nú hava næmingar í 7. flokki samfelagfrøði.
Samstundis sum tað verður tosað vítt og breitt um, at næmingarnir ikki fáa nóg góða frálæru og tíð til tær handaligu lærugreinarnar, so fylla vit fleiri bókligar lærugreinar inn í skúlan.
Er tað bara í mínum oyrum, at hetta skurrar? Tað sigur seg sjálvt, at handaligu lærugreinarnar ikki verða virdar eins nógv og tær bókligu. Ein drongur, ið ikki er so hugagóður til bøkurnar, men hevur evnini til at gerast ein framúr snikkari, verður í 6. flokki noyddur at hava 420 tímar í máli, samstundis, sum hann einans fær 30 tímar í smíð. Hvussu skal hesin sami drongur hava ta fatan, at tað, hann dugir best, og í summum førum framúr væl, hevur stórt samfelagssligt virði?
Sum skúlaskipanin er, skulu allir næmingar hava eins nógvar tímar í øllum lærugreinum. Kanska er tað eitt hugskot at hyggja at hesum. Møguliga hevði eitt øðrvísi tímabýti verið ein loysn.
Hvussu er og ikki, so mugu vit mynda okkara skúla, og ikki útlendskar kanningar og royndir. Vit mugu í Føroyum finna fram til, hvat vit ynskja av okkara skúla. Sjálvandi hevði tað verið eitt gott hugskot, at vit, sum starvast í skúlunum og eru um næmingar dagliga, eru við í arbeiðinum at endurskoða skúlaskapin í Føroyum. Tað eru hóast alt vit, saman við næmingum og foreldrum, sum skulu bera skúlan fram á leið.


text:
Summi fólk brúka meira tíð í felagsskapi enn onnur, og nógv fólk siga felagsskapinum farvæl, tá ið tey spæla seinasta dystin. Nógv foreldur fylgja børnunum á ítróttaleiðini, meðan onnur gera tað ikki ella nógv minni. Ein partur av míni drívmegi í Neistanum og í ítróttinum vóru og eru foreldur míni og sjálvandi, at eg spældi sjálvur og fekk frálíkar upplivingar á hondbóltsleiðini. Serliga hugsi eg um pápa mín, sum var við at stovna Neistan. Hansara neistaandi er stórur partur av orsøkini, at eg helt fram. Í ár eru 50 ár liðin, síðani eg fór í bláu leiktroyggjuna. Herfyri tók eg mynd av mammu míni og spurdi hana um hennara ungdómstíð í Neistanum. Hon fyllir 95 ár 16. juni og er elsta neistakvinna.
Mamma mín Ása Michelsen og Gunnvør Dal Christiansen vóru á ungum árum vinkonur, og tær eru elstu neistakonur. Gunnvør fór ung til Danmarkar, hon er pápasystir Sophus Dal Christiansen og Hans Áka Dal Christiansen. Eg var herfyri úti hjá okkum og leitaði í nøkrum gomlum myndum, og har fann eg ungdómsmynd av mammu og Gunnvør. “Henda myndin skal á heimasíðuna”, tvær ungar sekstan ára gamlar neistagentur. Ja, tær elstu núlivandi. Mamma 95 ár 16. juni og Gunnvør 94 ár 16. februar í ár. Tær vóru vinkonur, til Gunnvør flutti av landinum og búsettist í Danmark. Helena Poulsen, systir Gunnvør spældi eisini í Neistanum. Helena er mamma Guðruna Poulsen, sum spældi í Neistanum. Hvussu komst tú at spæla hondbólt, spyrji eg mammu?
-Fimleikur var stóra ítróttagreinin hjá ungum gentum í Havn, men heilt ung minnist eg, at tey spældu hondbólt í gamla kommunuskúlagarði á Vaglinum. Eg gjørdi fimleik, og tað vóru óivað eitt sindur eldri vinkonurnar, sum drógu meg oman á Vaglið at hyggja at hondbóltsspælinum. Ein kvinnuligur lærari legði teimum ungu lag á. Minnist, at eg sat á einum garði og fylgdi gentunum, og eg síggi fyri mær málini og vøllin, sum var kálkaður í garðinum. Eg haldi meg minnast, at bólturin var størri, enn tey brúka í dag. Mær er sagt, at kvinnuligi lærarin spældi eisini hondbólt í fimleikatímunum, men tað var serliga eftir skúlatíð, at genturnar spældu hondbólt.
-Eg var sum sagt trettan ára gomul, tá ið Neistin varð stovnað í húsinum í Magnus Heinarsonargøtu 14. Haldi, at eg fór á vøllin sum fjúrtan/fimtan ára gomul. Eins og í dag skaraðu nakrar gentur burturúr, vóru skjótar, fimar og høvdu betri bóltførleika enn aðrar. Eg dugi ikki at siga, um eg hevði evnini til hondbólt, men eg haldi, at endamálið var fyrst og fremst at hava tað stuttligt. Tað høvdu vit, og øll sluppu upp í part.
-Benanvegin Neistin varð stovnað, fóru tey ungu í Gundadal at spæla, men framvegis varð eisini spælt í kommunuskúlagarðinum á Vaglinum. Í Gundadali var sum áður sagt kálkaður hondbóltsvøllur út í móti Gundadalsvegi og ánni, sum tá var opin. Har spældu vit so dystir ímóti bygdafeløgum, VÍF, Stjørnuni, Vípuni, VB, eg minnist ikki fleiri lið beint nú. Tá ið vit so fóru út á bygd at spæla varð spurt, hvørjar kundu koma við. Ikki beinleiðis úttøka, men allar genturnar kundu ikki koma við hvørja ferð, heldur ikki eg.
-Hetta vóru minniligar ferðir kring landið, sum framvegis standa klárar í minninum. Maður mín Helge Michelsen var við at stovna Neistan. Fór eg á bygd at spæla, kom hann altíð við. Tit kunnu kanska gita hví? Eftir framhaldskúlan kom eg at arbeiða hjá Hussted sakførara. Eg hevði lært stenografi hjá systir Jørgen Frants Jacobsen og maksinskriving hjá konu Vilhelm Nielsen, bilseljara. Hussted søkti eftir skrivara, og nógv vóru um boðið, tí tíðirnar vóru ringar og torført var at fáa arbeiði í Havn. Eg var til upptøkuroynd og samrøðu og fekk arbeiðið. Arbeiði mítt var serliga at vera til fundir, har eg skrivaði samtalur fyrst sum stenografimál, sum eg seinni reinskrivaði til vanligt mál, sigur mamma.
– Men eins og aðrar gentur var útlongslulin har. Sum sekstan ára gomul kom eg at skriva saman við týskari gentu, sum eg framvegis havi samband við. Tað var týsklærari okkara Richard Long, sum setti meg í samband við týsku gentuna Eriku, og eg vildi so inniliga síggja hana. Fór nítjan ára gomul í 1937 til Danmarkar at arbeiða á kontóri í eitt ár. Á sumri í 1938 fóru systir mín og eg til Týsklands at vitja týska “pennevennin” Eriku, sum tað æt tá.
-Hetta var ótrúlig uppliving, og longu á sumri í 1938 sóust hermenn í gøtunum, og at tað var Hitler, sum ráddi fyri borgum í Týsklandi. Eg kom heim heimaftur til Føroya, men so kom kríggið í 1939, og eg misti samband við Eriku og fann hana ikki aftur fyrr enn í 1947, tí familjan var flýdd undan bardøgunum. Erika og eg hava hildið samband hvør við aðra øll árini, og eg havi verið aftur í Týsklandi, og Erika og maðurin, sum nú er deyður, hava verið í Føroyum. Øll árini hava vit ringt ella skrivað vit brøv. Vit eru báðar nú gamlar konur og klára okkum ikki sjálvar. Erika er á ellisheimi. Smáar heilsanir verða framvegis sendar millum Føroyar og Týskland.
-Tá ið eg kom aftur úr Danmark beint fyri kríggið, fór eg ikki aftur at spæla hondbólt. Eg kom at arbeiða hjá Ríkisumboðnum, men eftir at bleiv gift við Helga Michelsen, og vit fingu fimm børn, bleiv eg heimagangandi húsmóður, og har var nógmikið at takast við. Kann ikki minnast rættliga, hvussu leingi Helge var í nevnd Neistans, men nøkur ár. Hann var neistamaður um ein háls, og tá ið synirnir spældu hondbólt, fylgdi hann væl við og ferðast kring landið at hyggja at dystum. Helge doyði 72 ára gamal í 1985. Sum sagt vóru Gunnvør og eg vinkonur, men hon fór, eins og nógvar ungar føroyskar gentur altíð hava gjørt, til Danmarkar á ungum árum og setti búgv har, sigur mamma at enda.
Tá ið tú hoyrir eldri konu tosa frá hjartanum um Neistan, mannin í nevndini og synirnar, sum spældu í felagnum, so heldur hetta lív í drívmegini at halda fram. Og tað er ógvuliga áhugavert at eygleiða ítróttavirksemið í Føroyum, har ættarlið eftir ættarlið ganga í fótasporunum hjá foreldrunum. Halda fram, har foreldrini sleptu. Hetta hevur bara so nógv at týða fyri samfelag okkara, og sum ikki má undirmetast.
Tey ungu skulu hava nakað at vera felags um og síggja fram til serliga í árunum tólv til átjan ár, har ymist annað kanska er meira spennandi í býnum enn at íðka ítrótt og vera í hesum felagsskapi. Árini ganga skjótt. Elstu neistakonurnar Gunnvør Dal Christiansen og Ása Michelsen høvdu spennandi og stuttligar tíðir í Neistanum. Neistin er framvegis bjartur, og tað er einki, sum bendir á, Neistin spakuliga kódnar, tvørturímóti. Tað eru ótrúliga nógv neistafólk og nógv fólk kring landið, sum brúka nógva tíð í felagsskapinum. Hetta eru eftirkomarar at ítróttafólkum, sum slóðaðu fyri, og foreldur at íðarum, sum vilja geva nakað aftur til felagið, sum felagið hevur givið teirra børnum. (Vagnur).


text:
Skeið um Ítrótt, venjing og skaðar
Skeiðið verður 27 og 28 apríl 2012 í ÍSF-húsinum í Havn. Fríggjakvøldið 27 apríl kl. 18.00 til 22.00 og leygardagin 28 apríl kl. 09.00 til 17.00
Innihald
Hví venja? Og hvussu? Upphiting, anatomi og fysiologi, venjingarprinsippir, undirvísingarprinsippir, ítróttarskaðar, trygd og ábyrgd.
Ongin próvtøka er, men kravt verður, at uppmøtingin er 100%. Eftir lokið skeið fært tú eitt luttøkubræv.
Skeiðið er ein partur av venjaraútbúgvingini hjá DIF, Danska Ítróttasambandinum. Møguleiki er sostatt at taka framhaldsskeið. Skeiðini eru í samsvar við ENSSEE, The European Network of Sports Science, Education and Employment.
Undirvísari er Ulrik Balle.
Málbólkur
Venjarar, hjálparfólk, leiðarar og ítróttarfólk.
Hvat fært tú burturúr
Á skeiðnum fært tú vitan , hvussu kroppurin virkar, og hvat ein má taka hædd fyri í samband við venjing. Tú fært grundleggjandi vitan um venjing og fysiologi. Eisini fært tú vitan um, hvussu ein stórur partur av ítróttarskaðum kunnu fyribyrgjast og um týdningin av rættari uppvenjing, um skaðin er hendur.
Luttakararnir læra eisini at gera eina rætta RICE-viðgerð.
Luttøkukrav:
Krav er at luttarkarirnir hava luttikið á skeiðnum “Ítróttur fyri børn og ung”
Luttøkugjald
Kostnaðurin fyri skeiðið er 400 kr. Íroknað er frálærutilfar og mat.
Tilmelding:
Tilmelding er neyðug og seinasta freist at melda til skeiðið er mikudagin 30 mars 2012 á skrivstovan@isf.fo ella á tlf. 312606 ella 280706. Meiri fæst at vita frá ÍSF skrivstovuni tlf.: 312606 ella frá Jarvin á telduposti jfh@isf.fo ella á tlf.: 280706. Pláss er fyri 24 luttakarum


text:
Tíðindi
9. mai 2017
Í summar taka 30 lærarar prógv sum støddfrøðivegleiðarar. Hetta er diplomútbúgving, sum telur 60 ECTS-stig. Útbúgvingin gevur teimum førleika at vegleiða lærarar, leiðslu, foreldur og næmingar í støddfrøði bæði viðvíkjandi at skipa fjølbroytta undirvísing við atliti at háttalagi og innihaldi og næmingalagaðari undirvísing, so skúlin í støddfrøðiundirvísingini røkkur øllum næmingum, at nýta tøkni í støddfrøðiundirvísingini, at meta um praksis í egnum skúla, at nýta tilfar og hjálparamboð og at taka støðuroyndir/testir og meta um, hvat skal setast inn í mun til úrslitið.
Ein teirra, sum lesur til støddfrøðilærara, er Jacob Eli S. Olsen, lærari í Eysturskúlanum; í grein á heimasíðuni hjá Skúlablaðnum í mars spyr hann, hvørjar umstøður støddfrøðilærararnir fáa at arbeiða undir; tá sótu skúlaleiðslur og fyrireikaðu komandi skúlaár uttan at kenna, hvørki leiklutin hjá støddfrøðivegleiðaranum ella tíðina, ið er sett til uppgávuna. Vit hava spurt landsstýriskvinnuna, hvørjar umstøður støddfrøðilærararnir fáa.
- Støddfrøðivegleiðararnir fáa tímajáttan til arbeiðið eftir somu reglum sum AKT-lærarar, lesivegleiðarar og orðblindalærarar. Støddfrøðilærararnir verða partur av førleikastovuni eftir tørvi, og ein nærri lýsing verður gjørd av teirra arbeiðsøki, sigur Rigmor Dam.
Støddfrøðivegleiðaraútbúgvingin er skipað av UCC í Keypmannahavn. Útbúgvingin er í fleiri pørtum. Ein partur viðger ymiskar avbjóðingar, ið veikir eins og sterkir næmingar kunnu hava í støddfrøði, og hvussu lærarin kann møta hesum næmingunum. Ein annar partur viðger, hvørji KT-amboð eru til støddfrøði, og hvussu hesi kunnu nýtast av lærara og næmingum. Ein partur viðger, hvussu støddfrøðivegleiðarin kann skipa samstarvið við starvsfelagarnar. Og undirvíst hevur verið í, hvussu vegleiðarin kann skipa kanningar á skúlanum og verða við at eygleiða í undirvísingini. Í allari útbúgvingini hevur reyði tráðurin verið, hvussu støddfrøðivegleiðarin kann samstarva við starvsfelagar og leiðslu um undirvísing í støddfrøði.
Skúlablaðið
Pedda við Stein gøtu 9
100 Tórshvn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Heri Simonsen 09.01.2017 (07:00)
Føroyar helst minsti HM-endaspælsluttakari nakrantíð
Aftaná søguliga bragdið hjá føroyska U21 manslandsliðnum í hondbólti at vinna seg í HM-endaspælið í Algeria í summar, vóru tað fleiri, sum bóru uppá mál um Føroyar ikki er minsta tjóð nakrantíð, sum hevur kappast í einum HM-endaspæli í liðítrótti.
Nógv talar fyri hesum. Grønland er minsta tjóðin, sum hevur kappast í HM-endaspæli í hondbólti fyri A-landslið. Í Grønlandi búgva 7.000 fólk fleiri enn í Føroyum.
Trinidad og Tobago er minsta tjóð, sum hevur kappast í HM-endaspælinum í fótbólti, har búgva 1,35 miljónir fólk. Ísland er minsta land, sum hevur kappast í einum EM-endaspæli í fótbólti.
Tonga er minsta landið, sum hevur kappast í einum HM-endaspæli í Rugby. Á Tonga búgva umleið 103.000 fólk.
Onkur vestindisk oyggj er, sum hevur færri íbúgvar enn Føroyar, men vestindisku oyggjarnar hava eitt felags lið, tá tær kappast í cricket.
Einki frættist um nakra pinkutjóð, sum hevur verið við í einum HM-endaspæli í kurvabólti, flogbólti ella í vatnpolo.
So tað kann við næstan fullari vissu staðfestast, at føroyska U21 manslandsliðið í hondbólti eisini skrivar søgu hesum viðvíkjandi, tá teir fara at kappast í HM-endaspælinum í Algeria í summar.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
mikrobylgjur – ein heilsuvandiNavigation
4G netið hevur álvarslig hjáárin á heilsuna hjá fólki Martin Möhrke, undangongumaður í vanligari og alternativari náttúruvísind, sigur, at eitt alsamt vaksandi tal av fólki nú dregist við óforklárligar sjúkur, sum standast av mikrobylgjugeisling frá m.a. 4G/LTE netinum. Í 2002...Les Meira
312 milliónir europearar raktir av ókendari sjúku Talan er um ókendu sjúkuna elektro-ovurviðkvæmi, har rakti persónurin fær ávís sjúkueyðkenni av at uppihalda sær í øki við tráðleysum internetið (Wi-Fi) ella av at tosa í fartelefon. Sjúkueyðkennini eru m.a. høvuðpína,...Les Meira
Altjóða samgonga ávarar um tráðleyst internet úr rúmdini Nýstovnaði felagsskapurin »Altjóða Samgongan ímóti Geisling úr Rúmdini« (Global Union Against Radiation Deployment from Space (GUARDS)) ávarar í yvirlýsing um ætlanirnar hjá fimm fyritøkum: Facebook, Google, SpaceX,...Les Meira
Fyrrverandi tøkniovastin í Nokia, Matti Niemelä, sum var við at menna heimsins fyrstu fartelefonir, gjørdist sjálvur álvarsliga sjúkur av mikrobylgjustráling frá fartelefonum. Harafturat varð staðfest, at hann hevði fingið Multiple Sclerosis (MS) — og nakrar kanningar vísa...Les Meira
Committee on the Environment, Agriculture and Local and Regional Affairs
Endamálið hjá felagnum er at kasta ljós á negativu biologisku ávirkanina frá tráðleysari tøkni, so sum Wi-Fi og fartelefonmastrum,
Kanningar frá óheftum vísindafólkum vísa, at mikrobylgjugeisling (frá t.d. fartelefonum) er skaðilig.


text:
Ver tú mær hjá, nú sólin fór um sýn,
Og dagur aftnar, kæri Harri mín!
Tá onnur hjálp og uggan fellur frá,
Hjálp teirra hjálparleysu, ver mær hjá!
Skjótt endar henda stutta jarðarstund,
Tá fánar dýrdin øll við heimsins sund.
Alt ridlar leyst, sum eyga mítt kann sjá,
O, tú, sum broytist ei, ver tú mær hjá!
Ber ei sum drottin ræðslu í mítt sinn,
Men brosa blíðan, kín mær tár av kinn!
Lat meg hjá tær, við djúpu sálartrá,
Mær finna ugga, Guð mín, ver mær hjá!
Mær tørvar tína hjálp hvønn lívsins dag.
Bert náði tín kann doyva fjandans slag.
Hvør er sum tú? í ódn og sólskinsbrá,
Mín stavur og mín stuðul, ver mær hjá!
Við tær í fylgi aldri óttist eg.
Í sorg og sjúku ber tað trygdarveg.
Á gravarskugga, deyða, sum tú vá,
Eg vinni sigur, um tú ert mær hjá.
Tá eygað sloknar, krossin vís tú mær,
lýs gjøgnum myrkrið mær í himnagarð!
Rým jarðarnátt—nú lýsing er at sjá!
Í lív’ og deyða, Guð mín, ver mær hjá!


text:
Roykrørskipanir skulu vera so tættar, at roykgass og vatnguva ikki leka út og skaða roykrørskipanina ella bygningin.
Roykrørskipanir, ið eru ætlaðar til undirtrýst (negativt trýst), eiga í minsta lagi at vera so tættar sum tættleikaflokkur N1.
Roykrørsfóðringar, ið eru ætlaðar til undirtrýst (negativt trýst), eiga í minsta lagi at vera so tættar sum tættleikaflokkur N2.
Roykrørskipanir, ið eru ætlaðar til yvirtrýst (positivt trýst), eiga í minsta lagi at vera so tættar sum tættleikaflokkur P1.
Viðvíkjandi tættleikaflokkum kann vísast til ”DS/EN 1443 Skorstene - Generelle krav”, umframt til fyrisett mát (normar/standardir), sum ávísi skorsteinurin er fevndur av:
Víst verður somuleiðis til kap. 8.5.1.1, stk. 4, sum lýsir almennu krøvini viðvíkjandi bygging av roykrørum.
Roykrørskipanir til olju ella fast brenni, skulu hava mótstøðuføri móti sóteldi.
Ásetingin er ikki galdandi fyri roykrørskipanir til ketlar til reina mineralska olju, og sum hava roykgasshitasikkring.
Sikkringin skal í øllum viðurskiftum sløkkja fyri brenningini, tá roykgasshitin svarar til hitaflokkingina hjá roykrørskipanini, tó í mesta lagi 200° C.
Sikkringin skal sláast til aftur við hond.
Roykrørskipanin hevur mótstøðuføri móti sóteldi, um hon er flokkað G eftir fyrisetta mátinum. Nøkur fyrisett mát (normar/ standardir) fyri vøruna eru lýst í stk. 1.
Roykgasshitasikkringin eigur at setast í íbindingarroykrørið á ketlinum og íbindast við ravmagni til trygdarrásina á brennaranum.
Tilfarið, ið nýtt verður, skal vera mótstøðuført mótivegis roykgassum, hita, tæring og í ávísan mun sóteldi.
Ásetingin ger tað møguligt at nýta roykrørskipanir úr plasti saman við ketlum við lágum roykgasshita, oftast lægri enn 120 °C, og har brent verður við reinari mineralskari olju.
Verða CE-merktar roykrørskipanir úr plasti nýttar, skulu tær í minsta lagi hava haldføri móti tæring sbrt. flokki 2 eftir tæringslýsingini fyri ávísu roykrørskipanina.
Roykrørið eigur í hóskandi mun at vera mótstøðuført ímóti umhvørvisligum árinum sum t.d. UV-stráling.
Verða CE-merktar roykrørskipanir úr stáli nýttar, skulu tær í minsta lagi vera sbrt. tilfarsflokki L40 og góðstjúkdin í minsta lagi 1,0 mm ella í minsta lagi sbrt. tilfarsflokki L50 og góðstjúkdin í minsta lagi 0,40 mm.
Ein annar møguleiki er, at haldførið verður prógvað móti tæring við tæringarkanning og vørulýst í mun til slag av brenni. Ásetingin er tó ikki galdandi fyri roykrør, sum binda afturlatnar eldstaðir (brenniovnar), opnar eldstaðir (peisir) og konglaovnar, og har eingin møguleiki er fyri, at kondens tekur seg upp.
Verða CE-merktar roykrørskipanir úr betongi nýttar, skulu tær í minsta lagi hava haldføri móti tæring sbrt. tæringarflokki 3, tá tær verða nýttar til brenniútbúnað til olju ella fast brenni.
Roykrørskipanir, sum verða nýttar í sambandi við brenniútbúnað við lágorkurakstri ella útbúnað, har roykgassið verður til kondens í roykrørinum, skulu vera mótstøðuførar móti kondens og diffusjón av vatnguvu.
Roykrørskipanin skal gerast soleiðis, at kondens verður savnað og leitt burtur.
Roykrørskipanir eru mótstøðuførar ímóti kondens og diffusjón av vatnguvu, um tær eru vørulýstar W.


text:
Og tær skriva soleiðis: - Hetta hugskotið, við gávuni til Barnaheimið, byrjaði fyrst í desember, tá ein kvinna úr Suðuroy ringdi og spurdi okkum, um vit vildu verða ein partur av einum lutaseðli, sjálvandi søgdu vit ja til tað.
Vit høvdu annars ikki planir um, at gera nakað tiltak hesi jólini, men so bleiv ikki.
Vit høvdu tveir vinningar frá einum gomlum lutaseðli, sum ikki vórðu avheintaðir, og tí kundu vit leggja hesar vinningarnir afturat hesum lutaseðili.
Vit ringdu til fyritøkur og seldu teimum lutaseðlar, og tað má eg siga, at blíðari fyritøkur finnur man ikki arðastani enn í Føroyum.
Vit spurdu eisini fólk ymsastaðni í landinum um, at selja lutaseðlanar fyri okkum, og tað gekk avbera væl.
Vit hava fyrr givið jólagávur til børnini á Barnaheiminum, men hesaferð gjørdu vit tað eitt sindur ørvísið.
Vit tosaðu við leiðsluna á Barnaheiminum um, hvat børnini ynsktu sær í jólagávu og skjótt bleiv greitt, at tey ynsktu sær eina uppliving.
Børnini á Barnaheiminum hava fyrr verið í Suðuroy á eini útferð og hetta dámdu øllum sera væl. Tí settu vit okkum í samband við Rib62, og tað gekk skjótt at stykkja eina útferð saman til tey.
Børnini á Barnaheiminum fara í summar á eina útferð út í Koltur, har undirhald og sangur verður ein partur av skránnið. Tá tey koma inn aftur á meginlandið, verður borðreitt við burgarum og pilsum, sum er stuðla av PM heilsølu. Eisini verður møguleiki hjá børnunum at fara í sauna og hitapottar.
Túrurin varar einar 7 tímar, og tað er vælumtókta fyritøkan Rib62, sum stendur fyri degnum.
Vit høvdu eisini eitt tombola í desember og ein lítlan lutaseðil í Á-handlinum í Skopun, sum eyðnaðist sera væl.
Nakað av peninginum bleiv brúkt til útferðina og restin bleiv brúkt til at keypa jólagávur til børn, hvørs foreldur eru fíggjarliga skerd og tískil ikki hava so góð ráð til jólagávur.
Eisini góvu vit nøkur gávukort til foreldruni at hesum børnum, so tey kundu keypa ein orduligan jóladøgurða og á henda hátt, kundu vit tryggja okkum, at eingin sat svangur á jólum.
Vit keyptu gávur til áleið 30 børn.
Vit fingu uml. 25.000kr inn fyri tiltakið og vit eru sera takksom fyri vælvildina frá Føroya fólki og Føroyskum fyritøkum.
Vit mugu eisini leggja afturat, at uttan vælvild frá fyritøkum ss. Kósin, Valdemar Lützen, EINFALT list, FíL, byolafsdottir, husogheim.fo, PM, PE á hálsi, Camp SkopunHagen á G!, NN-Service, BR, Klovnurin BUBU, Føroya Grótvirki, Súkluhandilin í Klaksvík, Kafé Breiðateig, A-handilin á Sandoynni og sjálvandi Rib62 hevði hetta ikki verði møguligt.
Stóra takk fyri stuðulin til tykkum øll og Harrans signað nýggjár.
ejoice Together og Kafé muh muh


text:
Leygarkvøldið 10. september kl.23 verður filmurin Buena Vista Social Club sýndur í Ostahúsinum. Eg fari at siga nøkur orð um filmsvinnu í Føroyum beint undan sýningini. Her er ein lítil upphiting til filmin í annaðkvøld.
Fyrstu ferð eg hoyrdi um Buena Vista Social Club (BVSC) var í 2000. Tað var á vetri, og tónleikurin kom sum ein fjálg heilsan av Kuba í køldu, myrku tíðini. Knappliga kendi eisini meginparturin av mínum vinaskara latínamerikanskan tónleik og lurtaði eftir honum, tey flestu á fyrsta sinni.
Tað var ikki av tilvild, at Ibrahim Ferrer og gomlu tónleikararnir hinumegin Atlantshavið hugtóku kritahvítar tannáringar í Evropa akkurát um ártúsundaskiftið. Tí árið fyri stjórnaði Wim Wenders filminum um BVSC við sama heiti. Og tað var fram um alt heimildarfilmurin um autentisku tónarnar úr Havanna, sum lat eygu og oyru upp fyri BVSC. So stóra ávirkan kann filmur hava, tá ið ikki bara myndirnar – men eisini frásøgnin – er livandi.
Føroysk filmsvinna og Wenders
Har sótu vit um 16 ára aldur í kalda Norðurevropa. Rom á borðinum, tjúkkur sigarroykur í luftini og Chan Chan úr hátalarunum. Vit livdu okkum inn í henda serliga heimin, sum kubanararnir gandaðu fram við ljóðførunum.
Og nú fer at standa filmshyggjarum í boði at liva seg inn í føroysku náttúruna í biografum væntandi bæði eitt og annað stað í heiminum. Tí nú hesin sami Wenders hevur verið í Føroyum og gjørt upptøkur til komandi spælifilmin, verða Føroyar sjónligari úti í heimi, og vónandi fer hetta eisini at draga aðrar filmsverkætlanir henda vegin.
Framsókn sær stórar møguleikar í filmi í Føroyum. Tað nælir, og nú skulu spírarnir vætast. Filmur styrkir og bjóðar okkara samleika av og gevur okkum ein tvørskurð av samtíðini. Filmur er eisini vinna, sum alsamt fleiri fólk kunnu liva av. Ferð skal setast á filmsvinnuna, og kommunan hevur eisini sína uppgávu. Hvør uppgávan er, fara vit í Framsókn at siga tykkum nú hvørja løtu.
Filmur og Framsókn
Umframt at føroyski samleikin fær gagn av íløgum í film, verða nýggj størv skapt í eini skapandi vinnu, og so fara serliga útlendskar verkætlanir, sum verða lutvíst tiknar upp í Føroyum, at skapa vitan um land okkara, og hetta gagnar ferðavinnuni og okkara høvdum og hondum.
Sangurin Chan Chan, sum er at hoyra í filminum BVSC, snýr seg um parið Chan Chan og Juanica, sum eru í fer við at byggja hús og eru farin til sjóvarmálan eftir sandi. Her hjá okkum byggja filmsleikstjórar, myndafólk, leikarar, framleiðslufólk, hjálparar og onnur upp eina føroyska filmsvinnu.
Hesa vikuna eru filmsdagar. Filmsfelagið og Hyggasíggj skipa fyri. Í Ostahúsinum verða bara sýndir filmar eftir Wim Wenders, og leygarkvøldið 10. september kl.23 er Buena Vista Social Club at síggja. Gakk inn í smoguna millum Perluna og Reinsaríið, so kemur tú fram á Ostahúsið.
Ostahúsið og Gudmund Helmsdal frá Hyggasíggj.


text:
Suðurkoreanski herurin boðar frá hernaðarvenjing, har álop á norðurkoreansk kjarnorkuverk vórðu vand. Hernaðarvenjingin fór fram á einum loyniligum stað mánadag lokala tíð, undir eitt samdøgur eftir seinastu kjarnorkuroyndina hjá Norðurkorea, boðar The Guardian frá. Suðurkoreanska verjumálaráðið væntar fleiri hernaðartiltøk úr grannalandinum.
Venjingin hevði Punggye-ri kjarnorkuroyndarstøðina í Norðurkorea sum mið, har ein brintbumba var royndarsprongd sunnudagin. Venjingin, ið brúkti F-15 flogfør og eina ballistiska rakket, skal skiljast sum ein herd ávaring til Norðurkorea, sambært suðurkoreanskum myndugleikum. Amerikanski verjuráðharrin, James Mattis, hótti stutt undan venjingini við styrktum hernaðartiltøkum, um Norðurkorea hótti USA ella teirra sameindu. Suðurkoreanski herurin framdi venjingarnar, men samstarv er ætlað við USA, í eini roynd at minna Norðurkorea á hernaðarstyrkina, ið landið hevur í móti sær.
Suðurkoreanski forsetin, Moon Jae-in, og japanski forsætisráðharrin, Shinzo Abe, fara at krevja fleiri revsitiltøk í móti Norðurkorea á fundi við trygdarráðnum í ST mánadag.


text:
Søga 78: Skriftin á vegginum
HVAT er her á vási? Fólkini halda stóra veitslu. Kongurin í Bábylon hevur bjóðað túsund týðandi gestum. Tey brúka íløtini úr gulli og silvuri sum eru tikin úr Jehova templi í Jerúsalem. Men knappliga síggja tey eina menniskjahond í luftini framman fyri sær, og fingrarnar á henni fara at skriva á veggin. Øll verða frá sær sjálvum av ræðslu.
Belsazar, abbasonur Nebukadnezar, er kongur nú. Hann rópar at vísmenninir skulu koma inn. ’Tann ið dugir at lesa hesa skriftina fyri mær og siga mær hvat hon hevur at týða,’ sigur kongurin, ’hann skal fáa nógvar gávur, og hann skal verða triðihægstur í ríkinum.’ Men eingin vísmaður er førur fyri at lesa skriftina á vegginum ella siga hvat hon hevur at týða.
Mamman at konginum hoyrir allan gangin og kemur inn í ta stóru matarhøllina. ’Ver ikki bangin,’ sigur hon við kong. ’Í ríki tínum er ein maður ið kennir allar teir heilagu gudarnar. Tá abbi tín Nebukadnezar var kongur, setti hann hann yvir allar vísmenn sínar. Hann eitur Dániel. Send boð eftir honum, so skal hann siga tær hvat hetta hevur at týða.’
Dániel verður beinanvegin leiddur inn. Hann vil ikki hava nakra gávu, men í staðin fyri sigur hann frá orsøkini til at Jehova einaferð koyrdi abba Belsazar, Nebukadnezar, frá kongsvaldinum. ’Hann var hugmóðigur,’ sigur Dániel, ’og Jehova straffaði hann.’
’Og tú visti hvat hendi honum,’ sigur Dániel við Belsazar,’men kortini hevur tú verið líka so hugmóðigur sum hann var. Tú hevur tikið íløtini úr Jehova templi og drukkið úr teimum. Tú hevur prísað gudum tínum úr træi og steini, og tú hevur ikki heiðrað stóra Skapara okkara. Tí læt Gud hondina skriva hesi orðini.’
’Hoyr nú tað ið er skrivað,’ sigur Dániel: ’MENÉ, MENÉ, TEKÉL og UFARSIN.
MENÉ merkir at Gud hevur talt dagar ríkis tíns og gjørt enda á tí. TEKÉL merkir at tú ert vigaður á vektini og funnin ónýtiligur. UFARSIN merkir at ríki títt er givið medarum og persarum.’
Meðan Dániel enn talar, hava medarar og persarar gjørt álop á Bábylon. Teir taka býin og drepa Belsazar. Orðini á vegginum ganga út somu nátt! Men hvat verður nú av ísraelsmonnum? Tað fáa vit skjótt at vita, men latið okkum fyrst vita hvat hendi Dánieli.
Dániel 5:1-31.


text:
Í dag 26. januar verður hondbóltsfinalan í EM kappingini víst á stórskýggjanum í Løkshøll.
Byrja verður klokkan 15.45. Ókeypis atgongd! Vælkomin!
26.01.2014
Hondbóltsfinalan í Løkshøll
Í dag 26. januar verður hondbóltsfinalan í EM kappingini víst á stórskýggjanum í Løkshøll.
- Foreldragjøld
- Runavíkar kommuna raðfestir ferðavinnu
- Joan Skibenæs kommunulækni í Skálafjarðar læknadømi
- Svimjihallarverkætlanin – kunningarsíða
- Hoyr um annan – hygg um teg sjálvan
- Fráboðan um forskúlar undir verkfallinum
- Vit ferðast ikki ígjøgnum lívið einsamøll
- Krubban
- Nýggjárshald á Skála
- Nýggárshald í Saltangará
- Bannað at brenna spillolju
- Kommunuskrivstovan og Kunningar- stovan um jólini og nýggárið
- Syngja jólini inn í Kelduni
- Loyvi til nýggársbál
- Verjugrót á Bakka
- Fjøruvegurin á løgtingsfíggjarlógini 2018
- Vatnverk í Æðuvík
- Málningaframsýning á Skála
- Ruskplássið í Oyndarfirði stongt
- Kunning um barnaansingargjøld í samband við verkbannið


text:
Skýmingarløta á Býarbókasavninum. Evnið er vinalag.
Í sambandi við Norðurlendsku bókasavnsvikuna verður Skýmingarløta.
Evnið fyri 2015 er vinalag í Norðurlondum. Teksturin til ung er úr stuttsøgusavninum Skriva í sandin. Í savninum eru fleiri ymisk vinaløg, ið eru lýst úr ymiskum sjónarhornum. Tað er sum um, at øll kenna øll í Føroyum, men eingin veit alt.
Marjun S. Kjelnæs lesur upp úr bókini Skriva í sandin mikudagin 11. november kl. 19.30. Aftaná hevur Katrin Dahl Hanusson, sum onkur kanska kennir frá Røddini, samrøðu við rithøvundan.
Skriva í sandin er eitt stuttsøgusavn við tíggju søgum, ið ganga fyri seg í Tórshavn. Tíggju sera ymisk ungfólk greiða frá í hvør sínari stuttsøgu. Nøkur av hesum ungu møtast, men tey uppliva hendingarnar á ymiskan hátt. Vit hitta ung, ið standa framman fyri smáum og stórum avbjóðingum. Ein drongur er forelskaður í vinmanninum, men torir ikki at siga honum tað. Ein annar roynir at gera tað gott aftur eftir at hava skeldað sín besta vin. Ein genta berjist við etingarólag. Felags fyri søgurnar er, at vinalag og gott samband við onnur er umráðandi. Og at menniskju ikki altíð eru tað, sum tey tykjast í fyrstuni.
Marjun Syderbø Kjelnæs (f. 1974) er føroyskur rithøvundur. Hon er útbúgvin sjúkrarøktarfrøðingur í Keypmannahavn, men býr nú í Føroyum og skrivar fulla tíð. Stuttsøgusavnið til ung Skriva í sandin (2010) vann barnabókavirðislønina hjá Nordisk skolebibliotekarforening í 2011 og var eisini í uppskoti til Barna- og ungdómsbókmentavirðisløn Norðurlandaráðsins í 2013. Hon hevur givið út bøkur fyri børn, ung og vaksin og hevur skrivað yrkingar, stuttsøgur og ein sjónleik.
Tiltakið er ókeypis og øll eru vælkomin.
Instagramkapping
Luttak í Instagramkappingini hjá Norðurlendsku bókasavnsvikuni.
Hvat merkir vinalag fyri teg? #NORDBIB15
1. Tak eina mynd av onkrum, ið lýsir, hvat vinalag merkir fyri teg. Tú kanst eisini taka eina mynd av einum tiltaki á Norðurlendsku bókasavnsvikuni, sum tú ert við til.
2. Legg myndina út 1 Instagram við #NORDBIB15
OBS! Minst ti at biðja um loyvi frá teimum, ið tú tekur mynd av.
Svenska Sara Lundberg (f. 1971) hevur gjørt ársins listaverk. Hon er myndlistakvinna, teknari og rithøvundur og hevur nomið sær útbúgving úr Stokkhólmi og Maryland í USA.
Býarbókasavnið
Tórshavnar kommuna
Niels Finsens gøtu 7, 100 Tórshavn
Tel 302030
http://www.bbs.fo


text:
Arn-Henrik Blomqvist verður leiðari á Sjónleikaverkstovuni á Ungum í Føroyum 2018.
Her er heilsan hansara til tykkara:
Hej! Eg eiti Arn-Henrik Blomqvist og verið verkstovuleiðari í sjónleiki.
Eg búgvi í lítla oyggjalandinum Álandi, men arbeiði mest í Finlandi og Svøríki, har er fáist við sjónleika- og operauppsetingar á stórum leikhúsum. Eg fáist eisini nógv við film og spæli í trimum rock-orkestrum, m.a. í einum saman við mínum egnu børnum, Kings of Lars Birger.
Í sjónleikaverkstovuni vóni eg, at vit fara at skapa nakað heilt egið út frá tykkara royndum og ynskjum, skapa nakað størri enn vanliga lív okkara. Eg eri vísur í, at tit hava nógv at siga verðini og hetta skullu vit miðla gjøgnum leik og alt sum hoyrir hartil.
Eg gleði meg at arbeiða saman við tykkum!
Tit kunnu lesa meira um Arn-Henrik her á heimasíðuni hjá sjónleikabólki hansara.


text:
Nú fara tveir nýggir kommunulæknar afturat at verða settir í starv. Annar kommunulæknin verður settur í starv á Skálafjørðinum, meðan hin verður settur í starv í Suðurstreymi.
Løgtingið samtykti í dag at hækka játtanina til kommunulæknaøkið, so tað nú ber til at økja talið á kommunulæknastørvum við tveimum nýggjum størvum.
Sirið Stenberg, landsstýriskvinna, sigur í viðmerking, at hon fer beinanvegin at heita á Heilsutrygd um at lýsa størvini leys, so tey kunnu verða sett skjótast gjørligt.
Landsstýriskvinnan og borgarstjórarnir í Runavíkar-, Nes- og Sjóvar kommunum eru samd um, at ein av teimum nú tilsamans fýra kommunulæknunum í Skálafjarðar læknadømi fer at halda til í viðtaluhølunum á Strondum.
Økta talið á kommunulæknum fer eftir ætlan at hava við sær, at heilsutænastan til borgararnar í hesum økjum verða betri enn tey eru í dag. Sirið Stenberg fegnast um, at talið á kommunulæknum við hesum verður økt, samstundis sum tað er eydnast at fáa kommunulæknar í føst størv seinastu tíðina.


text:
Víkingur tekur ímóti sunnudagin
1. lið04-08-2017 - Jónfinn Petursson
Undan 17. umfari í Effodeildini: Víkingur – HB
Næsti dysturin eftir summarsteðgin verður á skránni sunnudagin, tá vit skulu á vitjan hjá Víkingi í Sarpugerði.
Føroyameistararnir taka ímóti, og gongdin hjá vertunum hevur bara verið ein veg: beint uppeftir. Higartil hava menninir hjá Bagga bara tapt ein dyst, leikt fimm javnt og vunnið tíggju.
Ikki so galið, og harafturat skulu vit leggja afturat, at fýra flottir dystir vórðu leiktir í ársins Champions League, har Víkingur avgjørt vísti tað besta, ið føroyskur fótbóltur hevur at bjóða.
Vit hava trilvað eitt sindur í seinastu dystunum. Men ólavsøkudag bragdaði aftur, tá KÍ varð sent heimaftur við ongum eftir ein rættiligan mannfólkainnsats av okkara unga og framsókna liði.
Vælvitandi at uppgávan sunnudagin verður sera torfør, er eingin ivi um, at góða úrslitið seinast hevur givið okkara trúgv uppá, at vit helst kunnu, bara vit vilja.
Tá tað er sagt, eru vertirnir sjálvandi stórfavorittar. Vit hava tó einki at tapa og kunnu tí spæla heilt frítt og vónandi fáa okkurt brúkiligt burturúr.
Livst so spyrst, og helst fer maður av húsið við Stuðlabussinum norð til Gøtur sunnudagin.
Góðan dyst og koyr á, HB !!!!
Allir dystirnir í 17. umfari eru hesir:
0608 Víkingur – HB
0608 EB/Streymur – KÍ
0608 NSÍ – TB/FCS/Royn
0608 Skála – 07 Vestur
0608 B36 - ÍF
Mynd: Rakul Hansen


text:
Um eina viku, mikukvøldið 4. oktober kl 20, sýnir Filmsfelagið nýggja týska listafólkafilmin PAULA, sum Kinna Poulsen fer at innleiða.
PAULA er um týsku listakvinnuna Paula Modersohn-Becker (1876-1907), sum livdi í skugganum av manninum, Otto Modersohn (1865-1943). Paula Modersohn-Becker var bara 31 ára gomul, tá hon doyði.
"Die faszinierende Emanzipation einer Künstlerin", sigur ummælarin Knut Elstermann, MDR, eftir at hava sæð nýggja virðislønta filmin. Undirheitið á týska listafólkafilminum er "Mein Leben soll ein Fest sein".
Leikstjóri er Christian Schwochow og filmurin um listakvinnuna PAULU varar í tveir tímar.
Sýningin er almenn og atgongumerkjasølan er byrja við skivuna í biografinum og á netinum.
Eftir týsku filmsýningina við listafólkafilminum um PAULU, fer Filmsfelagið mikukvøldið 18. oktober kl 20 at sýna nýggju svørtu bretska komediuna THE PARTY eftir Sally Potter. Tann filmin, sum hveur politiskar Brexit-undirtónar, fer Sjúrður Skaale at innleiða.
Í døgunum 13.-15. november fer Filmsfelagið at hava ísraelskar filmsdagar. Tað er ísraelska sendistovan í Keypmannahavn, ið hevur útvega nýggjar og listarliga áhugaverdar filmar at vísa í Filmsfelagnum. Filmarnir eru THE CAKEMAKER, A QUIET HEART og BETHLEHEM. Annika Olsen, borgarstjóri í Havn, fer at seta ísraelsku filmsdagarnar við sýningini THE CAKEMAKER í Havnar Bio mánadagin 13. november.
Kom við í Filmsfelagið, sum sýnir nýggjan og listarliga áhugaverdan film í Havnar Bio!
Vinaliga
FILMSFELAGIÐ


text:
13. juli 2017Nr. 105
Løgtingslóg um broyting í løgtingslóg um djórasjúkur
(Almannakunngering av heilsufrøðiligum upplýsingum viðvíkjandi aling av fiski)
Samsvarandi samtykt Løgtingsins staðfestir og kunnger løgmaður hesa løgtingslóg:
§ 1
Í løgtingslóg nr. 16 frá 23. februar 2001 um djórasjúkur, sum broytt við løgtingslóg nr. 18 frá 8. mai 2008, verður gjørd hendan broyting:
1. Í § 11 verður aftan á stk. 6 sett:
“Stk. 7. Upplýsingar um aling av fiski í meginskránni fyri djórasjúkur sbrt. stk. 6 skulu almannakunngerast á heimasíðuni hjá Heilsufrøðiligu starvsstovuni.
Stk. 8. Landsstýrismaðurin ásetir í kunngerð nærri reglur um almannakunngering av upplýsingum eftir stk. 7, sum kunnu fevna um m.a.:
1) Alibrúk
2) Navn á alifelagi
3) Slag av aling
4) Staðseting av aliøki
5) Heilsusfrøðiligu støðuna hjá fiski, íroknað
a) sjúkur og sjúkuslag og lús á laksi,
b) medisinskar viðgerðir, slag, nøgd og dosu,
c) mekaniskar viðgerðir (t.d. heitvatn og spularar,
d) alternativar viðgerðir (t.d. rognkelsi),
e) flytførar laksalýs (miðal per fisk),
f) kynsbúnar laksalýs (miðal per fisk),
6) Tal av fiski á alibrúki
7) Slopnan fisk
Stk. 9. Umframt upplýsingar um aling av fiski í meginskránni fyri djórasjúkur, kunnu avgerðir hjá Heilsufrøðiligu starvsstovuni um tiltøk og hoyringsskriv um tiltøk verða almannakunngjørd á heimasíðuni hjá Heilsufrøðiligu starvsstovuni.
Stk. 10. Upplýsingar, sum nevndar í stk. 8, kunnu eisini fevna um upplýsingar í sambandi við aling av skeljum og tara.”
§ 2
Henda løgtingslóg kemur í gildi 1. oktober 2017.
Í Tinganesi, 13. juli 2017
Aksel V. Johannesen (sign.)
løgmaður
Lm. nr. 85/2016


text:
Sint Eustatius
Sint Eustatius er ein niðurlendsk oyggj í Karibiska havinum, sum politiskt hoyrir til Niðurlond. Oyggin hevur status sum niðurlendsk kommuna við serstøðu. Sint Eustatius var til 10. oktober 2010 ein partur av Niðurlendsku Antillunum. Oyggin liggur eystanfyri Amerikonsku Jomfrúoyggjarnar, har búgva (2010) 2886 fólk.[1] Oyggin er uppkallað eftir katólska halgimenninum Sankta Eustachius. Høvuðstaðurin eitur Oranjestad.
Keldur[rætta | rætta wikitekst]
- ↑ 2. Population per Island, January 1st, Central Bureau of Statistics Netherlands Antilles.


text:
Lestrartíð: 2 1/2 ár
Umsóknarfreist: 1. august
Skúlabyrjan: august
Útbúgvingarstovnur: Glasir í Marknagili
Útbúgvingarstaður: Tórshavn
Diplomútbúgving í leiðslu – stytt DLÚ – er parttíðar útbúgving til tín, sum vil førleikamenna teg fakliga og persónliga, samstundis sum tú røkir starv títt. Útbúgvingin setur tína leiðslu í miðdepilin og gevur tær møguleika at menna tínar leiðsluførleikar við at sameina innlit í ástøði og leiðslu, soleiðis at tú hevur betri førleikar at handfara avbjóðingar í starvinum sum leiðari í privatum virki ella á almennum stovni.
DIL tekur 2½ ár, um tú velur at taka alla útbúgvingina, men til ber at taka einstøk modul. Útbúgvingin er sett saman av kravdum modulum, har arbeitt verður við persónligu leiðsluni, við at leiða starvsfólk og við leiðslu, fyriskipan og strategi og trimum valmodulum, har tú kanst fáa innlit og velja sergrein á ávísum økjum.
Til at verða upptikin á diplomútbúgving í leiðslu krevst:
1. Ein av hesum útbúgvingum:
a. Marknaðarøkonomur
b. Akademiútbúgving (AÚ)
c. HD 1. part
d. Bachelorútbúgving
e. ella samsvarandi útbúgving
2. Tvey ára viðkomandi vinnulívsroyndir.
Útbúgvingin gevur tær møguleika at førleikamenna teg í verandi ella komandi starvi og gevur tær møguleika fyri framhaldsútbúgving á masterstigi.
Glasir, Marknagil – www.glasir.fo


text:
Føroyska teknmálið er nú viðurkent sum móðurmál teirra deyvu og hoyribrekaðu. Eitt stórt stig móti betri umstøðum, sambært Deyvafelag Føroya, men enn er nógv eftir at bøta um í gerandisdegnum hjá teimum deyvu.
Rættindi hjá teimum deyvu og hoyribrekaðu er eitt øki, har føroyingar hava ligið aftan fyri onnur lond. 5. juli samtykti tó eitt einmælt løgting, at tað føroyska teknmálið skal vera viðurkent sum mál teirra deyvu og hoyribrekaðu. Broytingarnar í lógini gera samstundis, at Málráðið nú eisini skal røkta og menna tað føroyska teknmálið.
Deyvafelag Føroya vónar, at hetta vil vera við til at geva teknmálinum sítt natúrliga pláss í almenna rúminum og føroyska samfelagnum. Hetta vil víðari geva teimum deyvu betri atgongd til mál og samskifti.
– Tað er nakað, sum vit hava kempað fyri í nógv ár, so vit eru ordiliga glað fyri, at vit eru komin á mál nú, sigur Maria Ellefsen Næss, forkvinna í Deyvafelag Føroya.
Stigtakararnir til lógarbroytingini vóru úr øllum politiskum flokkunum, og tá ið atkvøtt varð, var løgtingið einmælt.
– Tíðin var búgvin nú. Men tað er tíggju ár síðani, at vit byrjaðu. Fólk vita, at vit eru til, og eg hevði blivið skuffað, um nakar hevði atkvøtt ímóti, sigur hon um hetta langa stríðið.
– Tey hava verið jalig, men tilgongdin hevur verið long. Vit hava kempað, og hetta er ikki nakað, sum vit hava fingið, sigur Maria Ellefsen Næss.
Hóast tað við hesi lógarbroytingini verður opnað fyri nýggjum møguleikum hjá teimum deyvu, er enn nógv eftir at stríðast fyri.
(Brot úr longri grein í Dimmalætting hesaferð)


text:
Tá fyrrverandi Ferðaráðið, sum nú í nøkur ár hevur itið Visit Faroe Islands, fyrr í ár søkti eftir einum skrivstovufólki, komu útvið hundrað umsóknir. Guðrið Højgaard, stjóri á Visit Faroe Islands, skilur væl áhugan:
- Tað eru nógvir føroyingar eftirhondini, sum hava fingið eyguni upp fyri ferðavinnu – og størvini í ferðavinnuumsiting eru framvegis avmarkað. Tí er áhugin stórur. Og so haldi eg eisini, at tað eru fleiri enn eg, sum meta tað vera nakað heilt serligt at arbeiða fyri sítt føðiland.
Spælandi venjari
Guðrið hevur bæði roynt at verið leiðari í Svøríki og í Føroyum, og tað er ein ávísur munur.
- Størsti munurin er støddin. Alt var nógv størri í mínum fyrrverandi starvi. Nógv fleiri marknaðir, samstarvsfelagar og sum heild nógv størri tøl. Og kenslan at arbeiða við einum pulserandi stórbýi var ein onnur, ið passaði mær sera væl.
-Í Føroyum ert tú sum leiðari ofta rættiliga tætt uppá tað, sum hendir, og tað hevur eisini sína sjarmu. Eg havi til dømis havt onkran í telefonini, sum hevur ilskast inn á, at hegnið hjá honum varð traðkað niður, sannlíkt av ferðafólki. Hetta hevði nokk ikki komið fyri í mínum fyrrverandi størvum, sigur hon við einum lítlum brosi.
Men at taka sær av praktiskum uppgávum, dámar Guðrið eisini væl, sjalvt um tað nokk er á tí meira umsitingarliga, at hon hevur sín serførleika.
- Vit eru eitt lítið toymi, so her hjálpast vit øll at. Eg haldi meg meira vera ein ”spælandi venjara”, sum eisini taki hond við í tí praktiska, sigur Guðrið.
Gott fólk
Tað ljóðar ofta sum ein skøvað pláta, tá leiðarar, ið hava fingið ein hvønn heiður, verða spurdir, hvussu tað ber til, at júst hon ella hann blivu vald. Heiðurin fer aloftast beint víðari til starvsfólkini, og tað er í grundini skilligt, tí uttan starvsfólk, eingin leiðari. Guðrið Højgaard vísir eisini á dugnaligu og sera smidligu starvsfólkini hjá Visit Faroe Islands, tá hon fær hendan spurning.
- Sum sagt, so hevur áhugin fyri teimum størvum, vit hava søkt eftir, verið rættiliga stórur. Tí hevur tað borið til at sett sera dugnalig og fleksibul starvsfólk, sum hava lyft uppgávuna saman við mær, sigur hon.
Fína umrøðu
Tey sum hava fylgt við føroyskari ferðavinnu seinnu árini, vita, at tað er hent nógv. Tølini tala sítt greiða mál. Ein uppgerð frá 2010/11 vísir, at tað tá vóru 89.000 ferðafólk í Føroyum. Fyribils uppgerðir fyri 2014/15 vísa, at tað hetta tíðarskeið vitjaðu 150.000. Tó at sólarmyrking var í fjør, so er tað ikki hon, sum ber vøksturin, tí flestu teirra, sum komu at hyggja, gistu umborð á ferðamannaskipum, og hesi eru ikki tald við. Útlendski áhugin fyri Føroyum er generelt veksandi.
Eitt av aðalmálunum hjá Guðrið hevur verið at kunnað um Føroyar uttanlands, uttan at brúka alt for nógvar pengar. Tað verður millum annað gjørt við at bjóða útlendskum miðlafólkum hendan vegin. Ella rætt skal vera rætt. Eftirhondini er áhugin fyri at koma hendanveg sum miðlafólk somikið stórur, at fleiri og fleiri fjølmiðlafólk eisini sjálvi spyrja seg fyri at koma at vitja Visit Faroe Islands. Tá snýr tað seg um at velja tey bestu út millum øll, sum spyrja.
Í fjør vitjaðu yvir 200 miðlafólk, og fleiri av teimum umboðaðu størstu miðlar í heiminum – eitt nú New York Times og National Geographic.
Væl nøgd
Eitt annað av aðalmálunum hjá Guðrið Højgard hevur verið at fingið til vega hagtøl fyri føroyska ferðavinnu. Millum annað eru kanningar gjørdar, sum vísa hvussu nøgd ferðafólk eru, eftir at hava vitjað her. Og tey tølini eru rættiliga vøkur á at líta. Tá Ferðaráðið fekk nýtt navn, og átakið ”Un-” (Unspoiled, unexplored, unbelivable og líknandi) varð sett í verk, nýggjur samleiki gjørdur og aðrar broytingar framdar, blivu 5000 ferðafólk, ið høvdu vitjað Føroyar, spurd um sítt uppihald. Av teimum svaraðu 98,8 prosent, at tey vóru nøgd við vitjanina. Heili 74 prosent svaraðu, at tey gott kundu hugsað sær at komið aftur og vitjað.
- Hetta eru góð skoðsmál, hóast vit vita at flestu ferðafólk, sum vitja, í síðsta enda nokk bert vitja her einaferð, sigur Guðrið Højgaard.


text:
Føroyar halda plássið hjá Moody’s
Tað sær út til, at alheims búskapurin hevur fingið heldur størri álit á føroyska búskapinum í seinastuni.
Í hvussu so er hevur Moody’s sagt, at Føroyar framvegis eru rataðar á sama støði sum higartil Aa3, sum er 4. hægsta ratingin hjá Moody’s.
Moddy’s boðar eisini frá, at higartil hava útlitini verið negativ, meðan tey nú verða mett støðug.
Orsøkin til at útlitini eru betrað eru sambært ratingfyritøkuni:
– Ein úrslitagóð ætlan at minka um hallið á fíggjarlógini
– At skuldin væntandi fer at minka eftir 2016 og
– At búskapurin er sterkari, millum annað orsaka av vøkstur í BTÚ og lágum arbeiðsloysi.
Ratingfyritøkan er tann sama, sum unan fíggjarkreppuni heldur ikki sá hana koma, men Moody’s er kortini ein av teimum ratingfyritøkum, sum nógv brúka at hyggja at.


text:
Sumbiar kommuna er partur av Sernám tænastan í Vági.
Sernám tænastan er partur av tænastuni hjá Sernámsdeplinum og tekur lut í menningini av náms - og sálarfrøðiliga virkseminum sum heild.
Í samstarvi við Sernámsdepilin virkar hon sum sjálvstøðug eind.
Heimasíðan hjá Sernám, kann vitjast við á trýsta á her.
Her ber til at taka niður ella skriva út faldaran hjá Sernám tænastuni.
Fyri at lata upp pdf fíl krevst adobe reader, sum er ókeypis og kann takast niður frá netinum, trýst her, um tú ikki fær latið skjalið upp.


text:
Video: Økiskvotur skapa betri atgongd kring landið
Politikkur09-03-2017 - 23:11 - Jóanis Albert Nielsen
Fiskimálaráðið: Tað skal vera gjørligt hjá økjum í landinum, sum ikki hava atgongd til vinnumøguleikar í verandi skipan, at bjóða seg fram at gagnnýta tilfeingið, heldur Høgni Hoydal, landsstýrismaður.
Økiskvotur eru eitt av nýggjastu málunum í uppskotinum um fiskivinnunýskipan, sum samgongan legði fram mánadagin.
Høgni Hoydal upplýsti á tíðindafundinum, at sambært uppskotinum, so kunnu partar av kvotum bjóðast út við atliti til økir í landinum. Talan verður um eina gjøgnumskygda skipan, har tær treytir, ið galda fyri hesa útbjóðing, verða væl og virðiliga lýstar. Tað verður ikki landsstýrismaðurin, ið velur út, hvør ið sleppur framat, men talan verður um eitt alment útboð.


text:
Svimjisamband Føroya
ÍSF-Húsið, Gundadalur 2
Postmoga 1329
FO-110 Tórshavn
Telefon +298 607559
Fax +298 317559
ssf@ssf.fo
Banki: BankNordik 6460 - 1518455
Skrivstovutíð:
Mána- og fríggjadag kl. 9.00-12.00
Stuðlar
Lýsingar
-
Amboð
Category Archives: Á breddanum
4 føroysk met og 6 juniormet, fyrsta dag á FM 2011
Tað gongur upp á stás uppi í Gundadali, nú Føroyameistarastevnan í svimjing verður avgreidd. Hendan fyrsta dagin settu svimjararnir tilsamans 4 føroysk met og 6 juniormet, umframt at Tanja Skaalum úr Suðuroyar Svimjifelag tvær ferðir svam seg undir met í … Continue reading
FM og JM í svimjing 2011
Nú fríggjamorgunin 20. mai byrjar árliga Føroyameistarastevnan í svimjing, ið er hæddarpunktið í heimliga svimjikalendaranum. Kappast verður í Svimjihøllini í Gundadali, fríggjadag til sunnudag 20. til 22. mai, við avgerandi juniormeistarastevnu um morgunin, og beinleiðis sjónvarpaðum finalum um kvøldið. Føroyameistarastevnan … Continue reading
Meistarastevnan fyri Ung 2011
Nú um vikuskiftið varð árliga Meistarastevnan fyri Ung hildin í Klaksvík, sum er føroyameistarastevnan fyri svimjarar yngri enn junioraldur. Aftur í ár vann Suðuroyar Svimjifelag rættiliga greitt flest heiðursmerki, éitt gullmerki meira enn hini feløgini tilsamans, um enn Havnar Svimjifelag … Continue reading
Aðalfundur 27. mai kl. 19.00
Aðalfundur í Svimjisambandi Føroya verður í ÍSF-húsinum fríggjakvøldið 27. mai 2011 kl. 19.00. Skrá sambært lóg SSF. Svimjisamband Føroya
EJM-landsliðið til Íslands at venja ímóti Beograd
EJM-landsliðið í svimjing fór her um vikuskiftið til Íslands at venja á langgeil, sum fyrireiking til evropeisku meistarastevnuna í Beograd í summar. 4. og 5. juni fara tey at luttaka á Mare Nostrum svimjistevnuni í Barcelona, og 25. juni til … Continue reading
14 svimjarar úttiknir til Oyggjaleikir
Tá aldurnar løgdu seg í vikuskiftinum til SMS-kapping í Svimjihøllini í Havn, vóru sett 8 føroysk met og 12 juniormet, og 11 svimjarar høvdu svomið seg undir kravtiðina fyri luttøku til Oyggjaleikir á Isle of Wight. Undan kappingina høvdu 6 … Continue reading


text:
Svimjisamband Føroya
ÍSF-Húsið, Gundadalur 2
Postmoga 1329
FO-110 Tórshavn
Telefon +298 607559
Fax +298 317559
ssf@ssf.fo
Banki: BankNordik 6460 - 1518455
Skrivstovutíð:
Mána- og fríggjadag kl. 9.00-12.00
Stuðlar
Lýsingar
-
Amboð
Category Archives: Vinstri forsíðubjálki
Flyta ársaðalfund og nýggjan formann
Ársaðalfundur varð hildin í Svimjisambandinum leygardagin 25. oktober. Á skránni vóru lógarbroytingar, og avgjørdi aðalfundurin, at frameftir verður ársaðalfundurin hildin í mai í staðin fyri oktober, í hesum sambandi er roknskaparárið broytt til kalendaraárið. Talið av starvsnevndarlimum er hækkað frá … Continue reading
Tveir nýggir samstarvsfelagar
Svimjisambandið hevur gjørt avtalu við Vodafone og Tryggingarfelagið Føroyar um samstarv komandi tvey árini. Avtalurnar koma afturat teimum, sum áður eru gjørdar við Norðoya Sparikassa, Atlantic Airways og Intersport. Hesar fimm avtalur skulu komandi tvey árini, fram til 2010, hjálpa Svimjisambandinum … Continue reading
Altjóða Dómari í Svimjing
Altjóða svimjisambandið, FINA, hevur góðkent Evald Rasmussen sum altjóða dómara frá 1. januar 2009 at rokna.


text:
Ein bumba brast í nátt í belgiska høvuðsstaðnum Brússel, veit Ritzau at siga frá altjóða miðlum.
Bumban brast á kriminologiska instituttinum. Bygningurin var tómur, og tað ljóðar ikki, at nakar hevur fingið skaða.
Umleið klokkan 2.30 koyrdi ein bilur eftir øllum at døma gjøgnum tríggjar byrgingar, skrivar BBC.
Ein ella fleiri hava síðan brostið bumbuna í einum av rannsóknarstovunum, sum fór at brenna. Á rannsóknarstovunum verða kanningar gjørdar í revsimálum.
Óvist er, hvat er hent við teimum, sum hava brostið bumbuna, skrivar Ritzau. Enn vita miðlar heldur ikki at siga, hvør stóð aftan fyri bumbuatsóknina.


text:
Um vikuskiftið verður framhaldandi gott veður, upp í 15 stig og sólin fer at skína.
Tað lovar danska veðurstovan DMI.
Í morgin verður landnyrðingur, 5 til 10 m/s. Tað verður turt og sólglottar, hitin millum 10 og 15 stig. Um náttina verður framvegis turt og klárt fyri tað mesta, og hitin verður millum 5 og 8 stig.
Leygardagin minkar vindurin niður í 2 til 7 m/s, eystan og landnyrðingur. Tað verður turt, og sólin skínur viðhvørt ella javnan. Hitin um dagin aftur millum 10 og 15 stig. Um náttina millum 5 og 8 stig.
Sunnudagin verður undir 5 m/s, eystan. Turt og sólin fer at skína, men um náttina verður meiri skýggjað. Hitin um dagin millum 10 og 15 stig. Um náttina 5 til 8 stig.
Mánadagin og týsdagin verður aftur umleið eystan, einastaðni millum 5 og 10 m/s. Tað verður skýggjað, men framvegis turt, og møguleiki fyri sól. Hitin báðar dagarnar oman fyri 10 stig.


text:
Verður hugt eftir tølunum seinnu árini, so er sera ójavnt, hvussu ymsu skipabólkarnir hava klárað seg.
- Teir ymsu skipabólkarnir fiska ymisk fiskasløg og á ymiskum leiðum, men eru eisini undir ymiskum fiskivinnuskipanum. Her liggja orsøkirnar til ymisligu gongdina hjá skipabólkunum.
Tað sigur Símun Absalonsen frá grannskoðaravirkinum NUMO við Norðlýsi. Hann sigur fíggjarliga útgangsstøði til nýggju fiskivinnuskipanina vera sera ójavnt hjá vinnuni.
Símun Absalonsen fer at hava fyrilestur í Norðoya Sparikassa í Klaksvík týskvøldið um búskaparligu gongdina hjá úrvaldum skipabólkum hjá úrvaldum skipabólkum í føroyska veiðiflotanum og um møguleika teirra í sambandi við eina nýggja fiskivinnuskipan.
Hann fer eisini at hugleiða um, hvussu arbeiðssetningurin hjá nevndini, ið ger tilmæli til politisku skipanina um nýggja fiskivinnuskip eftir 2018 kann koma at ávirka veiðiflotan.


text:
Hendan vikan á Havstovuni hevur verið merkt av næmingavitjan. Umleið 90 næmingar úr miðdeildini hjá Eysturskúlanum hava vitjað – hetta hevur verið skipað í holdum við tveimum holdum hvønn dag í tríggjar dagar. Orsøkin til at hesir næmingar komu at vitja er, at miðdeildin hevur evnisviku um fjøruna, og í tí sambandi vitja tey millum annað Havstovuna og Sjósavnið.
Á Havstovuni hava næmingarnir hoyrt um sjóvarfall og upprunan til flóð og fjøru. Síðan hava tey hoyrt um ymisk fiskasløg og annað livandi í sjónum og um føðiketur, t.v.s. hvør etur hvønn í sjónum. Eisini hava tey verið ein túr í fiskakjallaranum, har tey hava sæð ymsar fiskar. Ein toskur og eina hýsa blivu kruvd, og hugt varð millum annað at, hvat kyn fiskurin var, og hvat hann hevði etið.
Havstovan takkar bæði næmingum og lærarum fyri vitjanina.
Í Eysturskúlanum hava næmingarnir gjørt eina fjøru við ymsum, tey hava funnið niðri í fjøruni.


text:
Sverri Egholm
31.08.2017 - 12:32
Tíðindi > Uttanlands > Vanlukkur
Stóru mongdirnar av avfalli eftir ódnina Harvey hava lagt stórar partar av Houston undir í vatni. Hetta kann gerast vanligt í býnum, heldur Jim Black, professari á Rice University í Houston.
Í einari samrøðu við CBS News greiðir hann frá, at síðani 1950 eru 227 ferkilometrar av vátlendi í býnum og harum horvin. Hetta er orsaka av stóru menningini av býnum.
Tí hevur tað ikki verið møguligt at fingið stóru mongdirnar av vatni burtur hesari seinastu dagarnar.
- Grundleggjandi er ódnin Harvey nýggi normurin, staðfestir Jim Black.
Tað var um vikuskiftið at ódnin rakti milliónabýin og partar av Texas. Sambært tíðindastovuni AP hevur Harvey higartil kravt 20 mannalív.


text:
Norski handilsflotin er metstórur
Norski handilsflotin er í dag størri enn nakrantíð í sjóvinnusøgu landsins. Sambært VesselsValue hevur norski flotin eitt virði upp á 38,2 miljardir USD, aftaná Týsklandi og frammanfyri Singapore. Grikkaland liggur ovast á listanum við meira enn 94 miljardir USD. Síðani koma Japan, Kina og USA.
”Hóast avbjóðandi marknaðarviðurskifti hava verið í fleiri ár, hava vit nú fleiri skip undir norskum flaggi enn nakrantíð fyrr”, segði Sturla Henriksen, stjóri í norska reiðarafelagnum, í eini røðu við ein døgurða í sambandi við setanina av NorShipping fyrr í vikuni.
”Flotin fevnir um umleið 1.800 skip, harav umleið ein triðingur eru frálandseindir, meðan restin virkar innan vanliga sjóferðslu. Sjálvt um vit hava ein avbjóðandi marknað, har vit vónandi hava sæð botnin á frálandsøkinum, er líkt til, at fleiri spennandi møguleikar liggja fyri framman”, segði Sturla Henriksen.
Hann vísti á eina frágreiðing frá DNV GL, ið segði, at sjófrakt kundi veita eitt virðismikið íkast til eitt burðardygt samfelag umvegis grønar maritimar vinnur, offshore og varandi orku umframt annað tilfeingi, ið kann gagnnýtast úr høvunum.
Viðvíkjandi avmarkingunum í útlátunum frá sjóferðsluni í framtíðini vísti Henriksen til eina aðra frágreiðing frá DNV GL, har niðurstøðan, sambært stjóranum, er: ”Tað verður avbjóðandi, tað verður dýrt, onkuntíð fløkt, men tað týdningarmesta er, at tað er møguligt”.
Kelda: TradeWinds


text:
Andakt
Forðing fyri bønarsvari
”... men fyrigeva tit ikki monnum, so skal faðir tykkara ikki
heldur fyrigeva misgerðir tykkara. ”
Matt.6,15
David Yonggi Cho
Einaferð kom ein kona fram til forbøn hjá mær. Hon var ein ógvuliga
vøkur kona; men helvtin av andlitinum var lammað, og hon hevði
ógvislig hábrøgd. Eg legði hendurnar á høvur hennara og skuldi fara
undir at biðja. Tá talaði Heilagi Andin inn í mínar tankar og segði:
”Hon hevur hatur í sínum hjarta.”
”Hatar tú nakran?” spurdi eg. ”Ja,” segði hon, ”eg hati mína
vermóður og mín verfaðir. Eg hati eisini systur og bróður mann mín.
Tey eru øll so ónd ímóti mær. Eg arbeiði frá morgni til myrkurs
fyri tey og eri mest sum ein trælur. Men tey eru ongantíð nøgd.
Tvørturímóti háða og spotta tey meg. Eg hati tey øll.”
”Tá ið hjarta títt er fult av hatri, so kann Jesus ikki koma inn í tað.
Tú mást fyrigeva teimum, áðrenn Jesus kann gera nakað sum helst.”
”Men eg orki ikki at elska hesi fólkini,” svaraði hon.
Tá talaði Heilagi Andin eitt skriftstað inn í tankar mínar. ” Nei, men ert tú villig at fyrigeva?” spurdi eg. ”Skriftin sigur: ”... men fyrigeva tit ikki monnum, so skal faðir tykkara ikki heldur fyrigeva misgerðir tykkara. ”
Matt.6,15
Her stendur einki um at elska, men at vit verða noydd at fyrigeva. Eg sigi ikki, at tað er lætt, men vit kunnu biðja Gud geva okkum kraft at gera tað.
Ert tú villig at fyrigeva?”
”Ja,” svaraði hon.
So legði eg hendurnar á høvd hennara og fór at biðja. Undir
bønini gjørdist eg so forvitin, so eg læt annað eygað upp og hugdi.
Tá var hon púra grødd, og hon strálaði av gleði.
Tað standa eisini nøkur álvarslig orð í Bíbliuni um fyrigeving:
”Tí at dómurin verður miskunnarleysur móti tí, sum ikki sýndi
miskunn; men miskunn fer hugað fyri dómin.” Ják. 2,13.
Kelda: jesus4all.dk


text:
Tróndur Arge 09.01.2017 (19:15)
Skúli og ítróttur mugu spæla saman
Pál Vitalis Joensen bleiv studentur í 2012, eftir at hava lokið prógv á studentaskúlanum í Hovi. Talan var um serliga skúlagongd, sum vardi yvir fýra ár, heldur enn tey vanligu trý. Hann er sannførdur um, at skúli og ítróttur kunnu ganga hond í hond.
Keyp Sosialin á netinum við at trýsta HER
Tá tú venur á heimselitustigi, so verður tú við vanligari skúlagongd antin noyddur at fara tíðliga upp, ella venja seint á kvøldi. Tað slapp Pál Vitalis Joensen undan við síni skúlagongd, tí hon bleiv tillagað venjingini.
- Eg var lutfalsliga gamal, tá eg fekk mítt studentaprógv, tí tað tók eitt ár longi enn hjá hinum, men tað gav tað mær góðar møguleikar. Eg havi havt ágóðan av tí, sigur Pál Vitalis Joensen, sum hevur øll árini í studentarskúlanum vant á elitustigi.
Tað eru tekin um, at føroyska skúlaverkið er sinnað at spæla við á ávísum økjum. Millum annað hevur Kommunuskúlin í Havn roynt seg við fótbóltsflokki. Vágbingurin er takksamur fyri hjálpina og vælvildina, hann fekk frá lærarum og skúlastjóra í Hovi. Eitt nú bleiv skemaðið lagt soleiðis, at hann bara hevði tímar mitt á degnum. Tað heldur hann er ein fyrimunur, men ásannar at tað er ikki vist, at øll eru eins heppin og hann.
- Fólk hava av sínum eintingum hjálpt mær, meðan onnur møguliga ikki hava tað eins lætt. Skúlin í Hovi er lítil og onknuntíð hava tey hugt millum fingarnar, tá eg møguliga havi verið nógv vekk. Tað er ein møguleiki eg haldi at vit skulu hava í Føroyum. Høvdu vit kunna lagt tað í fasta legu, so hevði tað givið ein stóran fyrimun fyri føroysk ítróttarfólk, heldur Pál Vitalis Joensen fyri.
Hann leggur dent á, at vit mugu tora at halda tað er í ordan, at ítróttarfólk fáa sersømdir, so tey kunnu røkka langt í ítrótti.
- Fyri tíggju árum síðani høvdu fólk sikkurt hildið, at tað er løgið, men í dag hugsa vit øðrvísi, sigur Pál og vísir til Team Danmark.
Hann vísir eisini á menn sum Óla Mortensen og Alva Hjem, sum í dag eru elitusvimjarar og undir útbúgving í Danmark.
(Brot út grein, sum er í Sosialinum í dag)
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
eID - the Cornerstone of Digitalizing
9. september 2016 skipaði arbeiðsbólkurin fyri Talgildum Samleika fyri ráðstevnu í Hotel Hafnia.
Endamálið við ráðstevnuni var at geva luttakarunum møguleika at økja um vitanina um ymiskar loysnir innan talgilda eyðmerking og talgilda undirskrift, at hoyra um tær loysnir onnur lond hava valt at taka í nýtslu, og hvørjar royndir hesi lond hava fingið í sambandi við verkseting av loysnum til talgildan samleika. Umframt framløgur og kjak, fingu luttakararnir á ráðstevnuni eisini høvi at tosa við teir fýra útlendsku serfrøðingarnar og umboð fyri Talgildu Føroyar verkætlanina, um júst tey evni luttakararnir ynsktu.
Uppmøtingin til ráðstevnuna var góð, og umleið 90 umboð frá føroysku KT-vinnuni og onnur áhugaði vóru komin at hoyra meira um eID ætlanirnar.
Skrá
- Vælomin: Hví talgilda Føroyar, og hví er tørvur á einum føroyskum talgildum samleika? – Kristina Háfoss, landsstýriskvinna í fíggjarmálum.
- Digital ID and PKI in general: Introduction to Public Key Cryptography and Public Key Infrastructures (PKI) – Toke Meier Carlsen, Matematikk professari.
Hvat gera hini londini? (PDF)
- Secure Digital Identity Management in Estonia – Mari Pedak, Digital Identity Expert, e-Governance Academy, Estland.
- BankID – Nils Inge Brurberg, Product Manager BankID, Noreg.
- eID, MobileID – Haraldur Bjarnason, CEO Auðkenni, Ísland.
- Digital Identity - NemID – Charlotte Jacoby, deildarleiðari á Kontórinum fyri talgildum samleika á danska Digitaliseringsstyrelsen, Danmark
Talgildu Føroyar og kjak
- Ætlanir til føroyska loysnina: Hvar eru Føroyar nú? – Ann Damgaard, verkætlanarleiðari fyri Talgildum Samleika
- Pallborðskjak – Útlendsku gestirnir og Ann Damgaard kjaka og svara spurningum frá áhoyrarunum
- Samandráttur og næstu stigini til einum føroyskum eID – Talgildur Samleiki – Nicolai Mohr Balle, Verkætlanarleiðari, Talgildu Føroyar.
Myndir


text:
ítrottir
Onki brek er ov stórt, og tað er ongantíð ov seint.
Sum oftast ber til, við eitt sindur av snildi og tillagingum hjá øllum at íðka tann ítrótt tey hava hug til, og eru vit av tí hugsan at øll hava rætt at íðka tann ítrótt tey hava hug til.
Ítróttir ið vit serliga hava traditión fyri at fólk ið bera brek í Føroyum íðka, eru fyrst og fremst svimjing, boccia, frælsur ítróttur (íroknað racerunning), fótbólt, fimleik og borðtennis.
Men vit hava eisini havt íðkarar ið luttóku í bogaskjóting, og akkustiskari skjóting.
Í 2017 byrjaðu vit uppá samstarv við Badmintonsambandið og Havnar badmintonfelag um para badminton, og hevur hetta virkað sera væl.
Eisini er ein einstakur iðkari ið íðkar para triathlon (2017)


text:
Paralympisku leikirnir
Paralympisku leikirnir er størsta kappingin ítróttrfólk kunnu luttaka í.
Paralympisku summarleikirnir eru fjóðra hvørt ár, umleið tvær vikur eftir at olympisku leikirnir hava verið, og í sama býði.
Ímillum Paralympisku summarleikirnar eru Paralympisku vetrarleikirnir tvey ár seinni.
Neistin til Paralympisku leikirnar, byrjaði tá krígsveteranar frá seinna heimsbardaga i 1948 savnaðust at kappast, og eru Paralympisku leikirnir nu vaksnir til eina ta størstu ítróttarhendingina í heiminum.
Á Paralympisku leikunum møtast tey bestu para ítróttarfólkini, at kappast í ymiskum ítróttargreinum og flokkum.
Paralympisku leikirnir seta strong krøv til hvør kann vinna sær luttøku, og er neyðugt at verða í toppinum av heimsranking listunum.
Bert ítróttarfólk ið eru flokkaði (les um flokking / klassifisering undir breddanum um Paralympisku nevndina) og skrásett hjá IPC kunnu luttaka í Paralympisku leikunum.
Føroyar hava vunnið 13 heiðursmerkir í Paralympisku leikunum síðan byrjan, allar í svimjing.
1 gull, 7 silvur og 5 bronsur.
Les meir um føroysku paralympisku heiðursmerkjavinnararnar her.


text:
Vit selja máling og træverju í Málingahandlinum við Landavegin
Tá tað snýr seg um máling, er tað ikki altíð so lætt, sum tað ljóðar. Um tú skal mála stovuna, garðin ella baðirúmið er umráðandi at brúka røttu málingina. Tað kann vera ringt at meta um, hvør rætta málingin er, og hvussu farast skal fram. Í Málingahandlinum hava vit eitt stórt úrval av máling til føroyskar umstøður innan- og uttandura, og vit hjálpa tær at finna ta heilt røttu. Tú fært vegleiðing til smærri og størri máliuppgávur.
Vit samstarva við Nordsjö Idé & Design, sum er ein nútímans, skandinavisk málingaketa. Vit eru eisini einasta umboð í landinum fyri Pinotex træverju, sum hevur roynst væl í harða, norðurlendska veðrinum í meira enn 50 ára.
Umframt at selja máling til privatkundan, hevur Málingahandilin serliga vinnudeild, sum tekur sær av at selja vørur til málarameistarar. Málinghandilin hevur eisini stórt úrval av serligum vørum til listafólk, kvøldskúla og hobby.
Verið vælkomin í okkara Nordsjö málingahandil.
Danska Nordsjö heimasíðan
Brúksvegleiðingar, góð ráð
og ymisk tíðarrit síggjast her.
Danska Pinotex heimasíðan
Litveljari, góð ráð, vegleiðingar
og inspiratión fæst her.
Pinotex á Pinterest
Her finnur tú nógvar myndir
við lekrum litsamansetingum.


text:
Býráðsfundir í 2018
Almennu býráðsfundirnir í 2018 verða hesar dagar á kommunuskrivstovuni í Sumba.
Fundirnir eru settir at verða kl. 18.30, um ikki annað verður fráboðað.
Sumbiar Kommuna
Fundarfrásagnirnar frá bygdaráðsfundunum 16 og 31. desembur 2017
Fundarfrásagnirnar frá bygdaráðsfundunum 16 og 31. desembur eru lagdar út á heimasíðuni.
Fundarfrásagnirnar frá bygdaráðsfundunum her.
Sumbiar Kommuna
Fundarfrásøgn frá bygdaráðsfundinum 30. novembur 2017
Fundarfrásøgn frá bygdaráðsfundinum 30. novembur er løgd út á heimasíðuni.
Fundarfrásøgnin frá bygdaráðsfundinum her.
Sumbiar Kommuna
Skattalistin fyri 2016
Skattalistin fyri 2016 liggur frammi til alment eftirlit á kommunuskrivstovuni í vanligari upplatingartíð frá 30. novembur til 14. desembur, báðir dagar íroknaðir.
Skrivstovan er opin týsdag kl. 08-12, og mikudag kl. 08-12.
Sumbiar Kommuna
Skráin til bygdarráðsfundin 30. novembur 2017.
Hesi mál verða viðgjørd á bygdarráðsfundi, tórsdagin tann, 30. novembur 2017. kl. 18.00.
Sumbiar Kommuna


text:
Sjálvt um ongar serligar broytingar eru gjørdar í verandi djóraverndarlóg frá 1985, so koma ásetingar í lógini at fáa størri týdning enn higartil - serliga fyri seyðaeigarar ....
Vi j°vnum millumbili sÝggja vit sey, sum eitthv°rt er bundi um hßlsin fyri at seyurin ikki skal leypa uppum gar ella li. Stundum er ta ein stˇr boya ella okkurt anna, sum ger, at seyurin (Šrin, sum oftast) ikki kann gera, sum hann sjßlvur vil.
Sivenja er Ý mongum st°um um landi, vi tjˇri ella °rum ˙tb˙ningi at tarna seyi (Šr) at leypa, vi at festa eina boyu ella anna Ý, so seyurin ikki sleppur at leypa uppum. ═ slÝkum f°ri hevur veri sivenja ß summum plßssum, at seyurin verur tikin ˙r fyrstu vanligu skurtÝ.
Um ta er tann nřggja tÝin ella tilvitanin um djˇravernd yvirh°vur, sum ger seg galdandi, so er sannlÝkt, at alt fleiri frßboa slÝkar hendingar til politii, sum beinleiis djˇrapÝnsla.
Ta er ikki lŠtt at broyta gamlar vanar hjß f°royingum Ý so mßta, men nˇgv třir uppß, at naka skal gerast fyri at fyribyrgja slÝkum st°um.
Ătlandi verur helst ein kunningarherfer sett Ý verk, sum lřsir hesa st°ina hjß seyi og tilvitan okkara um innihaldi Ý djˇraverndarlˇgini og sÝani at vit broyta okkara hugsan og mßta at fara um seyin ella dřrini yvirh°vur.
L°gtingslˇg nr. 9. frß 14. mars 1985 um vernd av dřrum, sum seinast broytt vi l°gtingslˇg nr. 60 frß 30. mai 1990, stendur Ý ž 1: "Dřr skulu vifarast forsvarliga og skulu ikki av vanr°kt, overving ella ß annan hßtt vera fyri ˇneyugari lÝing."
═ ž 3 Ý somu lˇg undir nr. 1 stendur: "vi helsi, tjˇri ella °rum ˙tb˙ningi at tarna dřri Ý r°rsluni soleiis, at hetta elvir dřrinum pÝnu ella hindrar tÝ at fßa neyturvuliga hvÝld, "
Hetta kann vif°ra, at seyur, i leypur, verur tikin av beinanvegin ella at anna fyribyrgjandi verur gj°rt, sum ikki ger, at seyurin verur fyri ˇneyugari lÝing.
Seyur ß tr° Ý Norrag°tu 2007 - myndin hevur ikki tilknřti til greinina


text:
Sķšani nżggja lógin um landsjųrš Ll. nr. 45 frį 15. mai 2007, sum broytt viš lųgtingslóg nr. 98 frį 1. november 2007, viš kunngerš nr. 102 frį 9. november 2007, varš įsett at koma ķ gildi 15. november 2007, er sjįldan komiš fyri, at eitt festi hevur veriš lżst leyst at sųkja.
Ķ lųtuni er einki festi leyst at sųkja, sambęrt heimasķšuni hjį Bśnašarstovuni ķ Kollafirši.
Eingin ivi er um, at įsetingin ķ § 4 ķ lógini um landsjųrš er hųvušsorsųkin til, at so fį festi verša lżst leys at sųkja.
Įsetingin ķ § 4, sigur nevnliga, at festarar hava rętt til at avhenda festibrųvini til persónar, sum lśka krųvini til jaršarbrśkskunnleika.
Hetta vil viš ųšrum oršum siga, at festarin sjįlvur tekur stųšu til, hvųr skal festa eftir hann/hana, um so er, at festarin leggur frį sęr. Fyrr varš sagt, at festarin segši festiš frį sęr og sķšani varš taš upp til Bśnašarstovuna at seta annan festara. Tżdningurin av at siga festiš frį sęr hevur bara ikki sama tżdning ķ dag, tį festarin sjįlvur avger, hvųr skal festa eftir hann. Bśnašarstovan skal tó góškenna nżggja festaran. Hevur nżggi festarin neyšugan jaršarbrśkskunnleika og bżr į somu oyggj, so er góškenningin bert ein formalitetur.
Tann sum hevur įhuga fyri hesum, kann hyggja at umrųddu lóg og kunngerš ķ samband viš nevndu lóg. Lóg og kunngerš er at sķggja undir Lógarsavn į hesi heimasķšu.
Ķ Hesti eru 18 merkur tilsamans. 11 merkur er ognarjųrš og 7 merkur er landsjųrš. Taš eru 0,33 ferkm. pr. mųrk.Tveir hagapartar eru: Hestshagi, Innarahelvt og Hestshagi, Uttarahelvt. Hagapartarnir eru bįšir 9 merkur hvųr og bera hvųr 300 įseyšir. Taš svarar til 33 įseyšir pr. mųrk og 102 įseyšir pr. ferkm. Hetta svarar til, at taš eru 1 hektari undir hvųrjum įseyši ķ Hesti.
Taš eru tveir festarar ķ oynni Sanna Silvurstein hevur taš stųrsta, sum er 5 merkur og 12 gyllin, mešan Frķšbjųrg Zachariassen hevur fest 1 mųrk og 4 gyllin.


text:
Saknurin eftir ein kæran fer ongantíð úr tær, hóast tað sjálvandi broytist nógv við árunum. Tað er umráðandi at hava hesa sannroynd í huga, og tað er somuleiðis av týdningi, at saknurin verður viðgjördur onkursvegna. Fyri meg hevur tað at skriva, spæla og lurta eftir tónleiki altíð verið ein vegur út. Fátt kann hýsa vilstum kenslum sum tann rætti sangurin hina röttu lötuna.
“If somebody were to do an analysis of the singers and writers in rock’n’roll, you’d be so shocked by how many lost their mother,” he says. “You’re just at the age where you’re discovering girls and the woman who brought you into the world exits stage left in a very dramatic way. But what’s more interesting is the rage that follows grief. Where do you put it? Music arrives in my life as an emancipation and punk rock gives me a place to howl. And it’s alchemy. It’s literally turning your shit into gold records.”
Tað finnast sostatt rættiliga nógvir U2 sangir, ið so ella so snúgva seg um missin av mammuni, og her havi eg valt tríggjar burturúr. Tríggjar, ið ramma tað inn.
'Tomorrow'
Av aðru U2 plátuni October frá 1981. Bono hevur sagt at sangurin snýr seg um jarðarferðina hjá mammuni, men at hann var als ikki tilvitaður um hetta, tá hann 20 ára gamal skrivaði tekstin. October er ein rættiliga intenst andalig ella kristilig pláta. Limir í bólkinum vóru í iva um, hvørt teir skuldu halda áfram við tónleikinum ella halga seg til evangeliskt kristna felagsskapin "The Shalom Fellowship", ið Bono, The Edge og Larry Mullen Jr. vóru við í um tað mundið.
Tað vóru røddir frammi, ið hildu at tað var skeivt av U2 at søkja eina yrkisleið sum "versligur" rockbólkur. Tvístøðan var øgilig, og hetta hoyrist aftur á plátuni. Sum søgan prógvar, valdu teir at halga seg til tónleikin og gott tað sama. Á 'Tomorrow' hoyrist m.a. Uillean sekkjapípa, ið er eitt slag av tjóðarljóðføri í Írlandi. Vinnie Kilduff leikar. Hóast tað er eitt eyðkent írskt ljóðføri, er tað óvanligt í U2 høpi, men tað riggar væl til langtandi og melankolska huglagið.
I'm going outside mother
I'm going out there
Av níggjundu U2 plátuni Pop frá 1997. 90'ini vóru eitt listarliga kollveltandi tíðarskeið fyri U2. Teir brúktu nógva orku uppá at dekonstruera teirra egna úttrykk. Bono hevur einaferð sagt, at Achtung Baby, fyrsta U2 plátan í 90'unum, var "...the sound of four men chopping down the Joshua Tree". Á Pop fara teir á summum økjum uppaftur longur út at venda. Pop er eins og Zooropa (1993) í stóran mun íblást av elektroniska klubb- og dansitónleikinum, ið var frammi um tað mundið.
The Edge hevur einaferð sagt, at hann brúkti øll 90'ini uppá at ljóða sum onkur annar enn The Edge, og tað hoyrist í hesum sanginum. Sangurin telist helst millum mínar yndis U2 sangir, ja kanska millum mínar yndissangir yvirhøvur. Bono hevur seinni víst á henda tekstin sum ein av teimum, ið hann sjálvur er ovfarin av at hava skrivað. Sangurin er ílatin 90'ara techno ham, og dugir ein at virðismeta hetta, er gott í væntu.
You know I've waited for so long
to hear you say so
Mother, you left and made me someone
now I'm still a child, but no one tells me no
'Iris (Hold Me Close)'
Av trettandu og nýggjastu U2 plátuni Songs of Innocence frá 2014. Skrivaður fjøruti ár eftir at mamma Bono, ið bar navnið Iris, small um til jarðarferðina hjá pápa sínum, og doyði bert fáar dagar seinni. Í 00'unum og 10'unum hava U2 vent aftur til teirra klassiska sound, um enn í partvíst dagførdum hami. Tað hoyrist aftur her.
Songs of Innocence er tematiskt mest persónliga ella heimliga plátan, ið U2 hava latið úr hondum. Sangirnir snúgva seg í stóran mun um barna- og ungdómsárini í Dublin í 70'unum. Bono heldur fyri, at plátan snýr seg um "first journeys". Um fyrstu ferðirnar. Tær hava lyndi til at rita seg fastar í minnið. Ein sangur eitur 'Cedarwood Road', ið var barndómsgøtan hjá Bono.
in my heart
is so much a part of who I am
Helst eru fleiri orsøkir til, at eg fyri tíðina knýti hesar tankar omanfyri um 15. september at U2 sangum. Um sama mundið sum hesa dagfesting, eydnaðist tað Solveig og mær at fáa fatur í atgongumerkjum til U2 í Dublin, og nú eg leggi síðstu hond á henda blogg, eru vit stödd í býnum. Hósdagin vóru vit til stórfingna prógvhandan hjá Solveig í Canterbury Cathedral í landssynnings Onglandi. Stórt og serstakt at sleppa á hesa ferð, og nú at uppliva U2 live í sjálvum heimbýnum. Fyrsta av tveimum konsertum fyri okkara viðkomandi verður í annaðkvöld.
Bókin gav mær frið í sálina í einum tíðarskeiði, har eg vendi nógvum viðurskiftum og ikki reiðiliga visti hvønn veg eg skuldi fara. Stríddist helst við nakrar av somu spurningum, ið U2 limirnir mundu stríðast við afturi í Shalom døgunum. Bókin var í so máta við til at broyta ella víðka mítt útsýni. Eg havi ikki fylgt so væl við tí, ið Frank Schaeffer hevur skrivað síðani, men í summar hevur hann verið á U2 konsert, og hann leggur ikki fingrarnar í millum:
"...The Innocence & Experience show is one long fuck you to meaninglessness. It is more ballet than music, more theater than rock, more art show than glam show. It is also the best stage show I've seen since watching Peter Sellars' production of the St. Matthew Passion at the Armory in NYC last year. [...] So the question is is U2 naval-gazing. Of course they are. So is every writer and movie maker. All we have is our stories and our lives. All we have is our experiences. Sure it gets a little churchy. What do you expect? Bono is still working through the guilt all people feel who believe in a higher purpose they know they (we) can never attain. This band travels in a cloud of evangelical good will, even brings along a chaplain of sorts who I last met at a Christian music festival (Greenbelt) in the UK. So what? You got a problem with world peace? What's the new U2 show finally about? The inherent value of beauty. Period."
"The inherent value of beauty". Vakurleikans íbygda virði. Hetta er í samljóði við tað, ið Schaeffer setti fram í áðurnevndu bók; at eingin orsøk er at rættvísgera tað, ið longu er vakurt og gott í sær sjálvum. Vakurleiki hevur eitt íbúgvandi virði. Ikki tí at hann hevur "nyttu" og kann brúkast til hetta og hatta, men tí at hann heilt einfalt er vakur. Eg havi verið á U2 konsert tvær ferðir áður (í 2005 og 2010), og í roynd og veru hava báðar konsertirnar staðfest hetta.
"One long fuck you to meaninglessness". Uttan at taka støðu til opinskáraða orðavalið hjá Schaeffer, so eri eg so sára samdur í, at ein viðkomandi háttur at taka broddin úr meiningsloysi er at lýsa tað á meiningsfullan hátt. At skriva sangir um sorg er t.d. júst hetta. Tað er okkurt treiskt og íblásandi yvir mátanum, sum U2 hava gjørt tað nú í skjótt fýra áratíggju. Tað er eisini hugtakandi og eyðmjúkt, at heimsins størsti og kendasti rock bólkur ultimativt peikar á eitt uppaftur størri og hægri endamál í øllum hann tekst við. "It’s literally turning your shit into gold records”, so segði hann.
Í annaðkvöld verður tað. Nú er stund at gleða seg...


text:
Kinesisku stórbýirnir, Beijing og Shanghai eru millum teir mest dálkaðu býirnir í heiminum. Hesir býirnir, og alt landið sum heild, berjist við stórar trupulleikar við roykblandaðari toku.
Í vikuskiftinum var fundur hildin fyri at finna útav, hvussu hesin skitni trupulleikin kann loysast. Kinesiski ráðharrin í vinnu- og kunningartøkni, Xin Guobin, boðaði í vikuskiftinum frá, at arbeitt verður við einari ætlan um, at skifta siðbundnar olju- og dieselbilar út. Tað skrivar DR.
Hetta kann skapa eitt gott høvi fyri kinesisku bilavinnuna, at gerast meiri grøn og burðardygg. Kinesiska bilvinnan telur 170 bilafyritøkur, og í fjør bleiv ein hálv millión kinesiskir el-bilar seldir. Afturímóti kann sigast at sum heild blivu 28 milliónir bilar seldir í Kina í fjør.
Hóast munurin millum seldar el-bilar og siðbundnar bilar enn er stórur, so er Kina longu tann størsti marknaðurin fyri el-bilar í heiminum. Og tað eru el-bilar, ið kinesisku myndugleikarnir vilja hava at vinna frama.
Enn hava tey ikki sett greið mál um nær olju- og dieselbilar skulu vera skiftir út.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir